Podignut prvi vebsajt\n27 februar 2004 .\nIzgled početne strane prvog EHO vebsajta do 2006. Fizička adresa, mejl adresa i brojevi telefona su naknadno promenjeni.\n16 mart 2004 .\nNovi kursevi kompjutera i engleskog jezika počeli su ove nedelje. Korisnici koji ih pohađaju, njih 20, dolaze iz različitih organizacija: “Multis”, Udruženje paraplegičara i kvadriplegičara Novog sada, Društvo za pomoć mentalno nedovoljno razvijenim\nViše Novi kursevi kompjutera i engleskog jezika\n25 maj 2004 .\nResursni centar za osobe sa invaliditetom Ekumenske humanitarne organizacije u četvrtak 13.5.2004. godine dodelio je diplome svojim korisnicima, koji su uspešno završili kurseve za rad na računaru i kurseve engleskog jezika. Ukupno 37 osoba sa\nViše Dodela diploma\nPreuzeto iz “Dnevnika”-a 17.2.2005. Jubilej Resursnog centra I obuka i lepa reč Resursni centar za osobe sa invaliditetom Ekumenske humanitarne organizacije (EHO) juče je proslavio dve godine postojanja. Kroz različite vidove edukacije prošlo je preko 300\nViše Jubilej Resursnog centra\n29 februar 2004 .\nTokom marta i aprila ove godine u toku je priprema grupe od 10 osoba sa invaliditetom koja će se baviti problematikom zapošljavanja osoba sa invaliditetom. Rad grupe će se odvijati na principu grupa za samopomoć, u okviru koga će osobe sa invaliditetom u prvom\nViše Problematika zapošljavanja osoba sa invaliditetom\n15 maj 2004 .\nDana 2. 6. 2004. godine sa početkom u 11 časova u ulici Bate Brkića 12, u Novom Sadu, održaće se svečano potpisivanje ugovora o saradnji između Resursnog centra za osobe sa invaliditetom Ekumenske humanitarne organizacije iz Novog Sada i organizacije “Life\nViše Potpisivanje ugovora o saradnji sa organizacijom “Life Tool” iz Austrije\n29 mart 2005 .\nResursni centar za osobe sa invaliditetom Ekumenske humanitarne organizacije iz Novog Sada, pokrenuo je inicijativu za štampu Biltena putem kojeg se tokom cele 2005. godine želi povećati povezivanje i zapošljavanje osoba sa invaliditetom u Vojvodini putem\n05 mart 2004 .\nU okviru predmeta „Interakcija računar-čovek“ koji slušaju studenti IV godine Elektrotehničkog fakulteta, održane su vežbe u prostorijama Resursnog centra. Cilj ove saradnje je da se studenti upoznaju sa kompjuterskom tehnologijom prilagođenom osobama\nViše Interakcija računar-čovek\nU Resursnom centru za osobe sa invaliditetom Ekumenske humanitarne organizacije, početkom aprila meseca počelo je sa radom pravno savetovalište kao vid podrške osobama sa invaliditetom i organizacijama koje se bave njima. Osobama sa invaliditetom i\nViše Pravno savetovalište\nPotreban(na) radnik(ca) sa invaliditetom za rad u digitalnoj štampariji\n21 oktobar 2004 .\nResursnom centru za osobe sa invaliditetom Ekumenske humanitarne organizacije potreban/na radnik/ca sa invaliditetom, za rad u digitalnoj štampariji, na radnom mestu organizatora/ke. Prijem u puni radni odnos. Pozeljna znanja i veštine: posedovanje\nViše Potreban(na) radnik(ca) sa invaliditetom za rad u digitalnoj štampariji\nEHO - Resursni centar za osobe sa invaliditetom pokrenuo je inicijativu za izradu lokalne strategije podsticanja zapošljavanja osoba sa invaliditetom u Novom Sadu. U okviru rada na ovoj strategiji u utorak, 22. februara, u prostorijama EHO Resursnog centra\nViše Inicijativa za izradu lokalne strategije podsticanja zapošljavanja OSI u Novom Sadu


Gugl dudl odao počast japanskom Šindleru\nIzvor: NoviMagazin.rs, 29.Jul.2019, 19:22\nInternet pretraživač Gugl danas je izmenio svoj logo u čast japanskog vicekonzula u Litvaniji za vreme Drugog svetskog rata koji je izdao hiljade viza za Jevreje, omogućivši im da pobegnu u Japan i izbegnu užase holokausta.\nĆiune Sugihara je radio u japanskom konzulatu u Kaunasu 1939. godine kada su Jevreji izbegli iz Poljske pobegli u Litvaniju u nastojanju da se sklone što dalje od pretnje nacističke >> Pročitaj celu vest na sajtu NoviMagazin.rs << Nemačke.\nVicekonzul je ipak suprotno stavu svoje zemlje rukom ispisao najmanje 4.500 viza za samo šest nedelja, podsećaju izraelski mediji i dodaju da mu je supruga svake noći masirala ruku kako bi mogao da spava i piše nove vize.\nSugihara se u septembru s ostalim zaposlenima ukrcao u voz da se vrati u Japan.\nU vozu je navodno nastavio da potpisuje vize i bacao ih Jevrejima dok su čekali na železničkoj stanici.\nSugihara je služio u više različitih zemalja pre nego što je pozvan da se 1946. godine vrati u Japan.\nTamo je potom zatraženo da podnese ostavku jer se suprotstavljao politici vlade.\n"Bilo je to humanitarno pitanje", rekao je Sugihara, koga izraelski mediji zovu i japanski Šindler, u jednom intervjuu u Moskvi 1977. godine, objasnivši: "Nisam mario tada da li će me otpustiti. Da je neko drugi bio u toj poziciji verujem da bi sigurno učinio isto".


Energyobserver - CRNA GORA / U PODGORICI ODRŽANA PARLAMENTARNA RASPRAVA O IZMJENAMA I DOPUNAMA ZAKONA O EFIKASNOM KORIŠTENJU ENERGIJE / AUTOR: BALKAN GREEN ENERGY NEWS\nKonsultativna parlamentarna rasprava na temu “Stanje u oblasti energetske efikasnosti i planirane aktivnosti u svjetlu predloženih izmjena i dopuna Zakona o efikasnom korištenju energije”, organizovana od strane Odbora za ekonomiju, finansije i budžet, Skupštine Crne Gore, bila je posvećena diskusiji o izmjenama i dopunama važećeg Zakona o efikasnom korištenju energije u Crnoj Gori iz 2014. godine, u svjetlu predstojećeg glasanja o predloženim izmjenama i dopunama ovog zakona.\nMinistrica Dragica Sekulić je ispred Ministarstva ekonomije obrazložila predložene izmjene i dopune zakona i izjavila da će one obuhvatiti dodatne EU direktive iz oblasti energetske efikasnosti i istovremeno ponuditi bolja rješenja za implementaciju direktiva već obuhvaćenih zakonom.\nDodala je da su izmjene i dopune važećeg zakona pripremljene s ciljem prevazilaženja utvrđenih nedostataka i propusta u njegovoj primjeni.\n“Nove odredbe zakona će staviti naglasak na energetsku efikasnost u javnim objektima i jačanje kapaciteta energetskih menadžera, uz unaprijeđenje funkcionalnosti jedinstvenog centralnog informacionog sistema za uštede energije u javnom sektoru, što je rezultat podrške i bliske saradnje s GIZ ORF-EE-om”, izjavila je ministrica Sekulić.\nSve predložene izmjene i dopune su usklađene s Direktivom o energetskoj efikasnosti EU i, između ostalog, preporučuju uvođenje obavezne primjene Platforme za monitoring i verifikaciju (MVP), online instrumenta koji je GIZ ORF-EE razvio u saradnji s partnerima.\n“Sama činjenica da se konsultativna parlamentarna rasprava o energetskoj efikasnosti i klimi po četvrti put organizuje u Crnoj Gori uz podršku GIZ ORF-EE-a daje mi za pravo da kažem da su ove rasprave postale standardni instrument u radu Odbora. Pored toga, jako mi je drago što vidim da se ove rasprave održavaju i u novom skupštinskom sastavu, sada također po prvi put uz učešće ministrice ekonomije”, izjavila je Jasna Sekulović, ORF-EE menadžerica projekta.\nDodala je da sve navedeno svjedoči o tome da su parlamentarne rasprave prepoznate kao prilika za podsticanje dijaloga između svih relevantnih aktera i kao prilika konstruktivnog rada na iznalaženju najboljih zakonodavnih rješenja.\nVeliki dio izmjena i dopuna zakona, zaključilo je Ministarstvo ekonomije tokom rasprave, odnosi se na odredbe kojima se regulišu obaveze subjekata iz javnog sektora, kako na državnom tako i na lokalnom nivou, i utvrđuju efikasnija rješenja koja će umanjiti obim administrativnih zadataka i omogućiti bolju implementaciju u praksi.


Press Online :: Politika :: DAČIĆ: SPS ĆE BRANITI SRBIJU SVIM SREDSTVIMA\nDAČIĆ: SPS ĆE BRANITI SRBIJU SVIM SREDSTVIMA\nSocijalistička partija Srbije (SPS) braniće teritorijalnu celovitost Srbije "svim raspoloživim sredstvima do kraja", izjavio je danas predsednik SPS-a Ivica Dačić.\n"Molitve koje upućujemo Bogu upućene su da bismo živeli u miru, ali je najveći greh ne pomoći bližnjem svom, odnosno našem narodu na Kosovu, kada bude proglašna nezavisnost Kosova", rekao je Dačić na predizbornom skupu omladine SPS-a u Novom Sadu.\nDačić je rekao da SPS nikoga ne napada, već je spreman da brani Srbiju: "Mi ne kažemo da ćemo napadati bilo koga, ali uvek kažemo da će Kosovo, Bujanovac i Preševo, Novi Pazar i Tutin, Subotica i Mali Iđoš, ostati sastavni deo Srbije i socijalisti će braniti Srbiju svim sredstvima do kraja".Predsednik SPS-a je ocenio da se na dan izbora, 21. januara 2007. odlučuje "da li će Srbija i dalje živeti u divljem kapitalizmu ili društvu socijalne pravde".\nDačić je rekao da će SPS pokazati građanima Srbije "da ništa ne zavisi od zavisnika, nego od mladih ljudi, a to je omladina SPS-a", i dodao da bi Srbija 21. januara trebala "da digne glavu i izleči se od žutice".\nBivša rukometašica Svetlana Kitić je govorila kao kandidat za poslanika SPS-a na skupu u kongresnoj sali Novosadskog sajma gde je bilo oko hiljadu ljudi, pretežno aktivista omladine SPS-a.\nU sali nije bilo postera sa likom Slobodana Miloševića, a okupljeni su povremeno skandirali ime Ivice Dačiha.


Pakistan potvrdio ubistvo Bin Ladena\nPakistan je danas potvrdio da je vođa terorističke mreže Osama Bin Laden ubijen u toku operacije koje su direktno izvršile američke snage i ponovio svoju podršku Vašingtonu.\nU saopštenju, pakistansko ministarstvo inostranih poslova takođe je naglasilo da ubistvo vođe Al Kaide "predstavlja veliki udarac za terorističke organizacije u celom svetu" i "potvrđuje rešenost međunarodne zajednice, uključujući i Pakistan, da se bori sa terorizmom i da ga iskoreni".\n"Al Kaida je objavila rat Pakistanu. I izvela nebrojene terorističke napade u kojima su nastradale hiljade nedužnih Pakistanaca, muškaraca, žena i dece", ističe se u saopštenju.\nMinistarstvo, međutim, nije dalo objašnjenje kako je moguće da se Bin Laden krio u luksuznoj kući u gradu u kome je smešteno nekoliko hiljada pakistanskih vojnika i koji se nalazi svega opko 100 kilometara od glavnog grada zemlje, a da vlasti nisu imale\nnikakve podatke o tome.\nIstovremeno, visoki zvaničnik administracije u Vašingtonu potvrdio je za Frans pres da pakistanske vlasti nisu bile upoznate sa akcijom do njenog početka kada su američki specijalci u helikopterima ubili tokom noći Bin Ladena u njegovom dobro čuvanom prebivalištu u Abotabadu.


Rusija počela sa isporukom raketa Iranu\nRaketni sistem S-300\nRusija je počela sa isporukom najmodernijih raketa tipa zemlja-vazduh Iranu po dogovoru koji ne bi mogao da bude sproveden da prošle godine nije postignut nuklearni dogovor sa Iranom, prenose državni mediji.\nNovinska agencija Mer citira portparola iranskog ministarstva spoljnih poslova Hoseina Ansarija da je “Iran već najavio da je uprkos promenama datuma isporuke, dogovor na putu implementacije” i da je “prva faza sporazuma obavljena te da će se proces nastaviti”.\nOvo nije prvi put da Rusija pokušava da proda S-300 rakete Iranu. Prvi ruski pokušaj 2007. godine bio je zaustavljen pod pritiskom Izraela i Sjedinjenih Država, čiji su lideri bili zabrinuti po pitanju iranskih nuklearnih ambicija.\nU proleće 2015, ruski predsednik Vladimir Putin najavio je kraj suspenzija tog dogovora, i u novembru sklopio novi dogovor sa Iranom. Teheran će dobiri najnoviju verziju raketnog sistema S-300 u okviru novog dogovora, koji bi trebalo da bude realizovan do sredine ove godine.


DIGITALNI FB NOVČIĆ\nFejsbukova kriptovaluta libra mogla bi ovom gigantu društvenih mreža da obezbedi novi dotok prihoda istorijskih razmera. Predviđanja kažu da bi ova društvena mreža do 2021. bila bogatija za čak 19 milijardi dolara.\nPrvi izveštaji ukazuju da će novi digitalni novčić nazvan libra omogućiti Fejsbukovoj bazi od više od dve milijarde korisnika na Fejsbuku, Instagramu i Votsapu transfer novca i kupovinu robe bez naknade.\nFejsbukova kriptovaluta mogla bi da procveta na tržištima u razvoju, pružajući stabilniju alternativu za transfer novca u područjima sa nestabilnim valutama i nestabilnim vladama.\nKompanija očekuje da će Libra olakšati transfer novca, tradicionalnu e-trgovinu, kao i plaćanje aplikacija ili igrica koje su u vlasništvu Fejsbuka.\n„Verujemo da bi ovo moglo da se pokaže kao jedna od najvažnijih inicijativa u istoriji kompanije“, kažu analitičari RBC kapital marketa u napomeni investitorima.\nRBC je postavio ciljanu cenu od 250 dolara za deonice Fejsbuka, u odnosu na sadašnju cenu od oko 187 dolara.\nFejsbuk se već udružio sa nizom kompanija, uključujući Visu i Pej-Pal, koje su investirale u novu kriptovalutu i pomoći će u nadgledanju njene upotrebe.\nKriptovaluta će se, kako se izveštava, povezati sa nekoliko valuta koje su vlade proglasile za sredstvo plaćanja (dekretni novac) kako bi se zaštitila od vrtoglavih promena vrednosti koje su ranije nanosile štetu drugim vodećim digitalnim valutama kao što je bitkoin.\nRukovodioci kompanije upozorili su u aprilu da bi Fejsbuk mogao da se suoči sa novčanom kaznom u iznosu do rekordnih 5 milijardi dolara za kršenje pravila o privatnosti korisnika. Fejsbuk je takođe među nekoliko tehnoloških kompanija, uključujući Gugl i Amazon, za koje se očekuje da će se suočiti sa federalnim nadzorom u narednim mesecima zbog mogućih kršenja propisa o konkurenciji.\nZbog svega ovoga se očekuje da bi nova kriptovaluta mogla da bude spas i u potpunosti da preoblikuje poslovanje kompanije. Analitičar Barklija Ros Sandler predvideo je u martu da bi Fejsbukova digitalna valuta do 2021. mogla da donese prihode od čak 19 milijardi dolara.\n2019-06-18T21:09:05+02:0019 јуна, 2019|Web|


Nađeno 8.065 radnika na crno | Novosadski informativni portal 021\nKako ističe, na osnovu rešenja inspektora rada, njih 7.579 je zaposleno.\nVulin je, nakon sednice koordinacionog tela za usmeravanje aktivnosti na suzbijanju sive ekonomije, rekao da nadležni proveravaju kod poslodavaca da li zadržavaju ove radnike i da li vode računa o svojim zakonskim obavezama.\n"Prošle godine je taj rezultat bio veoma dobar, pa je kod ponovno kontrolisanih poslodavaca, kod kojih smo pronašli više od tri neprijavljena radnika, 74 odsto njih zadržalo radnike koje smo prijavili, u skladu sa zakonom", rekao je Vulin.\nOn je poručio da će Inspekcija rada, kao i kompletno ministarstvo koje vodi nastaviti sa borbom protiv sive ekonomije.\nVulin je dodao da očekuje da će ove godine biti doneti Zakon o radu preko agencija i, možda najvažniji zakon za borbu protiv sive ekonomije, Zakon o sezonskom radu.\n"Pretpostavljamo da u poljoprivredi na sezonskom radu bez ikakve prijave radi oko 300.000 ljudi. Ovim zakonom bilo bi omogućeno njihovo prijavljivanje, ali i poslodavcu da bude zaštićen od svega što može da se desi kada je u pitanju sezonski rad i rad uopšte", dodao je Vulin.


Zvaničnici RS – Korigovati uredbu o vraćanju cijena na prethodni nivo – Dnevni list\n30 ožujka, 2020 Dnevni list cijene, RS\nZvaničnici Republike Srpske (RS) preporučili su danas da se koriguje uredba o vraćanju cijena na prethodni nivo, koja je donesena kao privremena mjera neposredne kontrole cijena za osnovne životne namirnice i druge proizvode, a s ciljem zaštite životnog standarda stanovništva zbog situacije nastale pojavom virusa korona u tom bh. entitetu.\nData je preporuka Štabu za vanredne situacije u RS da koriguje pojedine zaključke u skladu s trenutnom epidemiološkom situacijom u tom bh. entitetu, posebno kada je riječ o zakljucima o obaveznom provođenju mjera za reagovanje na pojavu bolesti izazvane novim virusom korona i u vezi s ograničenjem i zabranom kretanja osoba na teritoriji RS.\nNa sastanku entitetske predsjednice Željke Cvijanović, premijera Radovana Viškovića, člana Predsjedništva BiH iz RS Milorada Dodika i ministar zdravlja i socijalne zaštite RS-a Alena Šeranića, a koji čine Glavni korodinacioni tim, apelovano je na građane da se dosljedno pridržavaju svih propisanih mjera zaštite od korona virusa, kao i samozolacije, ukoliko je propisana.\n← Previous Bevanda: Izmjene Zakona o PDV-u nemoguće bez analiza\nGrabovica: Mjesečna primanja za boračku populaciju isplaćivat će se na vrijeme Next →


Zabrana prevoza eksplozivnih materija tokom praznika\nNaslovna/Društvo/Zabrana prevoza eksplozivnih materija tokom praznika\nMinistar unutrašnjih poslova Republike Srpske Dragan Lukač izdao je naredbu o zabrani prevoza eksplozivnih materija u drumskom saobraćaju na teritoriji Srpske na Badnji dan, Božić i Dan Republike.\nPrevoz eksplozivnih materija u drumskom saobraćaju na području Republike Srpske biće zabranjen od ponedjeljka, 6. januara, od 12.00 časova do utorka, 7. januara, do 24.00 časa, te u četvrtak, 9. januara, od 00.00 do 24.00 časa.\n“Ministarstvo unutrašnjih poslova Republike Srpske, policijske uprave i policijske stanice za navedene dane neće izdavati odobrenja za prevoz eksplozivnih materija. Od zabrane je izuzet prevoz pirotehničkih sredstava za izvođenje najavljenih vatrometa”, saopšteno je iz MUP-a Srpske.\nU saopštenju je navedeno da će, s ciljem bezbjednosti učesnika proslave Dana Republike Srpske – 9. januara, na području Banjaluke od 7.00 do 19.00 časova biti zabranjen saobraćaj za teretna vozila iznad 3,5 tone ukupne mase svim ulicama izuzev Bulevara vojvode Stepe Stepanovića, Bulevara vojvode Petra Bojovića, Bulevara srpske vojske, te ulica Knjaza Miloša, Branka Popovića, Manjačkih ustanika, Omladinske i Krajiških brigada.\n“Zabrana se ne odnosi na teretna vozila javnih i komunalnih službi i vozila koja će biti angažovana u aktivnostima povodom obilježavanja svečanosti”, naveli su iz MUP-a.\nBadnji dan Dan Republike Manja MUP proslave saobraćaj svečanosti zabrane\nBolnica Srbija zvanično počinje s radom\nStiže kiša, pljuskovi i grmljavina\nHercegovina i dalje gori, objekti za sada sigurni\nDavor Dragičević objavio toksikološki nalaz: LSD ni u tragovima (FOTO)\nPovrijeđeni radnici Rafinerije otpušteni iz bolnice\nPretresi na više lokacija na području Banjaluke\nVlade Srpske i Srbije sarađuju u oblasti digitalne transformacije


poslovni objekat - Gradjevinarstvo.rs\nMesto -- ALEKSANDROVAC BAR BEOGRAD BEOGRAD-BEČMEN BEOGRAD-UMČARI BEOGRAD-ZEMUN INĐIJA JAGODINA KANJIŽA KRALJEVO KRUŠEVAC NIŠ NOVA PAZOVA NOVI BEOGRAD NOVI SAD NOVI SAD-VETERNIK PRIJEDOR RUMA SARAJEVO SMEDEREVO SOMBOR STARA PAZOVA STARA PAZOVA-KRNJEŠEVCI STARA PAZOVA-NOVI BANOVCI ŠABAC UŽICE ZRENJANIN\nŽica Best z.r. Smederevo - Vučak bavi se proizvodnjom univerzal pletiva od pocinkovane i plastificirane zice u više boja, svih mogućih dimenzija, na osnovu potreba i zahteva kupaca. Svi proizvodi su visoko funkcionalni, ekonomični, elegantni...\nSamostalna građevinska radnja Mali mrav bavi se projektovanjem i izvođenjem građevinskih radova. Delatnost firme obuhvata: Projektovanje objekata visokogradnje; Izvođenje građevinskih i građevinsko-zanatskih radova; Stručni nadzor nad izvođenj...\nPikselozovana fasada koja kombinuje ljubav prema prirodi i poslovni prostor\nBlok zgrada inspirisan Žutom rekom\nNajviša zgrada u Budimpešti kao model održivosti\nOd rugla do poslovnog kvarta: IT centar umesto baraka\nUskoro počinje izgradnja "Delta hausa" u Beogradu


Radio TV Stara Pazova - Koncert na mandolini u Pozorišnoj sali\nKoncert na mandolini u Pozorišnoj sali\nČetvrti u nizu koncerata klasične muzike u Staroj Pazovi, ostavio je snažan i nesvakidašnji utisak. Raskošan klasičan instrument, mandolinu, koja se u Srbiji retko svira, predstavila je publici Branka Soćanin. Branka je završila Srednju muzičku školu „Petar Krančević“ u Sremskoj Mitrovici, odsek za tamburu. Pošto ne postoji akademija za tamburu, pre manje od godinu dana počela je da svira na mandolini, na kojoj planira da se usavršava na akademiji u Kelnu, u Nemačkoj. Izvela je deo prijemnog ispita, dela Baha, Betovena, Mocarta, Vivaldija i italijanskog kompozitora Kalačea, solo i uz pratnju učenika Muziče škole Ljubinka Lazića i samog profesora, na čembalu, tamburi i kontrabasu. Bio je to prvi solo koncert mandoline u Srbiji, a naredni je mr Ljubinko Lazić najavio za kraj marta, na kome će nastupiti solo flaustistkinja Beogradske opere Ana Marković.


"Vučić mi rekao da svi Srbi znaju da su izgubili Kosovo" - Jutarnji GLASnik\nPosted on 27/07/2018 26/07/2018 Author Redakcija Jutarnji GLASnik\tComment(0)\nOn je dodao da je poziv, mobilnim telefonom, stigao iz predsedničkog kabineta.\n“Svi Srbi znaju da su izgubili Kosovo, ali ću ja da uradim sve što je u mojoj moći da vratim šta se može, pa da to na kraju ne ispadne kao potpuni poraz ili potpuni gubitak. Kao što ste i sami imali priliku da se uverite, svi me napadaju i u tim napadima ne biraju reči ni sredstva, ali niko od njih ne želi da se problem Kosova reši. I još se čude i onda me zbog toga napadaju kako se ja samo usuđujem da nešto rešavam”, navodi Hudelist Vučićeve reči.\nDodaje da je predsednik Srbije i SNS potom malo zastao, ali potom i završio započetu misao.\n“Ako ću videte da je nešto dobro za Srbiju, ja ću to da guram, bez obzira na posledice. Vidite da postižem opipljive rezultate, posebno na ekonomskog planu. Javni dug Srbije se smanjuje, teškim merama se postižu opipljivi rezultati, ali ti koji misle i tako se ponašaju, da se rak može lečiti aspirinom, ti ili žele loše Srbiji ili su budale”, dodaje se u tekstu.\nTagged ALEKSANDAR VUČIĆ, DARKO HUDELIST, KOSOVO


MAESTRO Kocić: Ne moram više nijedan gol da postignem, samo da osvojimo medalju\nI na trećoj utakmici zaredom na Evropskom prvenstvu u futsalu, mrežu rivala je zatresao Mladen Kocić. Tim pogotkom je potvrdio kandidaturu za "Zlatnu patiku", namenjenu prvom strelcu turnira sa četiri gola i jednom asistencijom.\nMladen Kocić je bio nerešiva enigma za Ukrajince\nKocić je bio zadužen za vođstvo protiv Ukrajine, koju je slomio Miloš Simić golom u poslednjoj sekundi za 2:1 i istorijski plasman u polufinale.\n"Nije bitno ko daje golove, samo je bitno da pobeđujemo. Potpisujem da ne dam nijedan gol do kraja turnira, a da osvojimo medalju. Ali, naravno, potrudiću se da nastavim golgetersku seriju u polufinalu i, što da ne, u finalu. Samo neka mi pobeđujemo. Ovo je bila preteška utakmica, protiv veoma kvalitetnog protivnika", naglasio je Kocić.\nSrbija će u borbi za finale, u četvrtak, igrati protiv boljeg iz okršaja između Rusije i Azerbejdžana.


Članovi sarajevskog benda VELAHAVLE, poznati po eksperimentiranju sa muzičkim žanrovima, priredili su nam novo iznenađenje, numeru The World I Know, koja se prvobitno našla na njhovom posljednjem albumu What About Now? sada slušamo u novoj verziji, u produkciji Vlade Džihana, člana poznatog dvojca Džihan&Kamien. Podsjećamo da će Vlado Džihan nastupiti na ovogodišnjem, 19. međunarodnom muzičkom festivalu Jazz Fest Sarajevo 2015. koji će biti održan od 3. do 8. novembra.\nPjesma je snimljena, miksana i masterizovana potpuno analogno u studiju Vlade Džihana u Beču.\n– Dugo smo čekali priliku da sarađujemo sa Vladom Džihanom i izuzetno nam je drago da smo odabrali baš ovu pjesmu za našu prvu saradnju, kazali su članovi benda VELAHAVLE.\nNovi videospot benda VELAHAVLE vodi nas na petominutno putovanje autoputevima Tokija. Članovi benda su za potrebe pronalaska idealnog video uratka pregledali na hiljade snimaka sve dok nisu naišli na video u kojem se objekti pojavljuju u nevjerovatnoj sinhronizaciji sa ritmom nove numere.\nProšla objava Pogledajte na koje sve načine možete pripremiti kafu\nSljedeća objava Aleš Kurt: Reafirmiramo postojeće i tradicionalne vrijednosti Sarajeva


Japanci zainteresirani za energetski sektor BiH – Fokus.ba\nJapanci zainteresirani za energetski sektor BiH\nPredstavnici japanske kompanije Marubeni sa sjedištem u Češkoj i Rumuniji Kazuya Kodama i Tashiro Kimura posjetili su danas Agenciju za unapređenje stranih investicija u BiH (FIPA) gdje su razgovarali s direktorom Agencije Gordanom Milinićem.\nPredstavnici japanske kompanije su se interesirali za velike energetske projekte (termo, hidro i vjetroelektrane) kojima BiH raspolaže, kao i velike projekte koji se odnose na sektor voda i okoliša.\nDirektor Milinić sa suradnicima je obavijestio investitore o velikim projektima kojima raspolažu javne kompanije BiH, kao i privatne, kao i o uvjetima za ulaganje i status stranih investitora u BiH.\nInvestitorima su uručeni raspoloživi projekti, te date detaljnije informacije o njima.\nMilinić je istakao značaj da se investitori direktno upoznaju s vlasnicima/nosiocima navedenih projekata, te naglasio da će FIPA pružiti svu potrebnu pomoć oko povezivanja investitora i nadležnih institucija, kao i svaki drugi vid pomoći koja je u nadležnosti Agencije.\n– Investitori će dobijene informacije i projekte analizirati, za sve dodatne informacije će se obratiti FIPA-i, te će informirati Agenciju o daljim koracima. Agencija će biti u stalnom kontaktu s investitorima – navodi se u saopćenju iz FIPA-e.\nKompanija Marubena osnovana je 1858. godine u Tokiju. Posjeduje 10 ureda u Japanu i 117 ureda u 64 zemlje svijeta, te broji 4.289 zaposlenih. Posluju u oblasti poljoprivrede, hemijske industrije, energetskom i metalnom sektoru, izgradnje energetskih postrojenja, transporta i mašinske industrije.\n#japan#bosna i hercegovina\nBrzi voz se sudario s kamionom, na desetine povrijeđenih (VIDEO)\nZa sedam dana od velikih vrućina umrlo 11 ljudi


Datum objave: 15.10.2020 13:53 | Autor: Magdalena Jovanović\nNacionalna konferencija o preduzetničkom učenju se realizuje u okviru projekta „BYLEAP – Balkans Youth: Linking Education, Abilities and Partnership Potential in Regional Employment Practise“ koji finansira Evropska Unija kroz Program „Civil Society Facility and Media 2018-2019“. Cilj projekta jeste umrežavanje glavnih aktera koji u Crnoj Gori, ali i šire u regionu zapadnog Balkana i Turskoj, koji rade na uvezivanju obrazovnog sistema sa politikom zapošljavanja i razvojem preduzetništva i preduzetničkog učenja.\nKonferencija je imala za cilj promovisanje važnosti preduzetništva i preduzetničkog učenja mladih kroz učešće predstavnika organizacija civilnog društva koje se bave preduzetništvom i preduzetničkim učenjem i stvaranjem kvalitetne mreže i razmjene iskustava između javnog, privatnog i civilnog sektora.\nU okviru panela „Razvoj preduzetničkog učenja putem idejnog osmišljavanja i implementacije obrazovnog programa u Crnoj Gori“ osim direktora Centra za stručno obrazovanje, gospodina Duška Rajkovića, govorili su i: Mubera Kurpejović- Ministarstvo prosvjete, prof. dr Dragan Radević- Institut za preduzetništvo i ekonomski razvoj, prof. dr Srđa Popović- Agencija za kontrolu i obezbjeđenje kvaliteta visokog obrazovanja, dr Zarija Pejović- Univerzitet Mediteran i mr Radivoje Drobnjak- Naučno-tehnološki park Crne Gore dok je moderatorka bila dr Sandra Tinaj.


Najmanje 10 mrtvih u sukobu u Jemenu\nTanjug 3. oktobra 2021. 10:26\nSANA – Najmanje 10 ljudi, među kojima četiri civila, poginulo je na jugu Jemena u sukobu između separatističkog pokreta Južno prelazno veće (STC) i njihovih rivala, u lučkom gradu Adenu.\nGrađani Adena preneli su da su čuli intenzivnu razmenu vatre u subotu u centralnom kvartu Krater, gde se nalaze sedište vlade i centralna banka, piše AP.\nSTC je grupa teško naoružanih i dobro finansiranih milicija koje podržavaju Ujedinjeni Arapski Emirati od 2015.\nOni se u Adenu bore protiv naoružane verske grupe pod nazivom Bezbednosni pojas.\nZvaničnici su rekli da je desetak boraca takođe ranjeno u sukobima, koji su u subotu uvece utihnuli nakon što je Sigurnosni pojas rasporedio pojačanje, ukljucujući oklopna vozila.\nU Adenu, inače, vlada napetost između SCT, koji želi ponovno uspostavljanje države Južni Jemen, i međunarodno priznate jemenske vlade na čelu sa predsednikom Mansurom Hadijem, oko kontrole juga zemlje.\nJemen je uvučen u građanski rat od 2014. godine, kada su pobunjenici iz redova pokreta Huti, kojeg podržava Iran, preuzeli kontrolu nad većim delom severa zemlje, uključujući prestonicu Sanu.\nHadi je morao da pobegne, najpre u Aden, a kasnije u Saudijsku Arabiju, koja je, uz podršku SAD, 2015. ušla u rat u Jemenu u nastojanju da ga vrati na vlast.\nSukob u toj zemlji sada je uglavnom došao u „pat-poziciju“, ali je izazvao najgoru humanitarn krizu na svetu, pošto je neki vid humanitarne pomoći potreban za više od 20 miliona, od ukupno 30 miliona stanovnika.\nNuklearni pregovori sa šest velikih sila biće nastavljeni…\nNuklearni pregovori biće nastavljeni do kraja novembra\nOpozicija: Izveštaj premijera ne odgovara stvarnom životu\nNa utakmici Dinama: Oh Hrvatska mati, Srbe ćemo klati\nPosle Kuvajta i S. Arabija protestuje zbog libanskog…\nAmbasada SRB: Mešanje u unutrašnje stvari drugih ne pomaže


► Erdogan: Još nema saglasnosti o samitu o Siriji\n"Ne postoji potpuna saglasnost" između predsednika Francuske Emanuela Makrona i nemačke kancelarke Angele Merkel s jedne strane, i ruskog predsednika Vladimira Putina s druge strane, rekao je Erdogan.\nTurski predsednik je u subotu rekao da će 5. marta biti održan samit četiri zemlje na kojem će se proceniti situacija u sirijskoj provinciji Idlib, poslednjem uporištu pobunjenika.\nErdogan je danas naveo da će u "najgorem slučaju" mogao da bude održan bilateralni sastanak sa Putinom.\nS druge strane, portparol Kremlja Dmitrij Peskov danas je potvrdio mogućnost multilateralnog sastanka i da se o tome trenutno raspravlja i dodao da nije u pitanju bilateralni sastanak Putin-Erdogan.\n"Konačna odluka još nije doneta jer mogući učesnici još nisu dali saglasnost", rekao je Peskov.\nU Idlibu je u sukobima turskih i sirijskih snaga od početka februara stradalo najmanje 17 turskih vojnika. Istovremeno, sirijske snage uz podršku ruskog saveznika od polovine decembra sprovode ofanzivu protiv pobunjenika i džihadističkih grupa u toj sirijskoh provinciji.


24sata.info - Ubjedljivo: Najviše oštećenih ćiriličnih saobraćajnih znakova na prostoru opštine Čapljina\nUbjedljivo: Najviše oštećenih ćiriličnih saobraćajnih znakova na prostoru opštine Čapljina\nAutor S. B. 22. 08. 2009. • 09:32\nNajviše oštećenih saobraćajnih znakova sa natpisima na latinici i ćirilici u FBiH jeste na prostoru opštine Čapljina, a u RS najviše je uništenih znakova u onim mjestima gdje većinom žive Bošnjaci, podaci su JP "Putevi RS" i JP "Direkcija cesta FBiH".\nOštećeni saobraćajni znakovi u FBiH / fokus\n"Uništavanje saobraćajnih znakova najčešće se zasniva na šaranju sprejom po ćiriličnim natpisima. Oštećeno je oko 80 saobraćajnih znakova sa natpisima na oba pisma i svakim danom ovaj broj se povećava", istakao je Ljubo Pravdić, direktor JP "Direkcija cesta FBiH".\nKako je naglasio, table oštećenih znakova moraju se zamijeniti i ne mogu se očistiti, što dodatno stvara troškove.\n"Materijalna šteta svakodnevno se povećava i prelazi 70.000 KM. Izrada i postavljanje znakova zavisi od površine table, a prosječna cijena jeste približno 400 KM po metru površine znaka", naglasio je Pravdić.\nNedavno su u Livnu ćirilični natpisi naziva mjesta na saobraćajnim znacima postavljenim na području ove opštine izbrisani isti dan kada su i postavljeni.\nMladen Lazendić, direktor Javnog preduzeća "Putevi RS", kaže da su oštećenja saobraćajnih znakova sa ćiriličnim natpisom u RS najveća u onim mjestima gdje mahom žive Bošnjaci.\n"Tamo gdje su bili postavljeni samo ćirilični natpisi na znakovima oni su samo uništavani, a na onim znakovima gdje su i latinični i ćirilični natpisi, šarani su samo natpisi napisani na ćirilici. Riječ je malom broju ovih slučajeva uništavanja", precirao je Lazendić.\nPrema njegovim riječima, u Srpskoj postoji veliki problem i u vezi sa oštećenjem znakova na kojima piše "Dobro došli u RS".\n"Najčešće su uništavani ovi znakovi, jer građanima iz FBiH ne samo da smeta ćirilica, nego i natpis Republika Srpska. Međutim, nama ne smate nijedno psimo", istakao je Lazendić.\nOn je rekao da je do sada, prema Pravilniku o saobraćajnim znakovima i signalizaciji na putevima, načinu obilježavanja radova i prepreka na putevima i znakovima koje učesnicima u saobraćaju daje ovlašteno lice u RS, postavljeno oko 55 odsto znakova sa natpisima na oba pisma.\n"Postupak postavljanja saobraćajnih znakova trebalo bi da bude završen do marta 2010. godine, tako da ćemo mi, najvjerovatnije, i prije tog roka završiti ove poslove, odnosno postaviti još 45 posto znakova na putevima u Srpskoj", kazao je Lazendić.\nKako je podsjetio, na novopostavljenim znakovima u RS prvo su natpisi na ćirilici, pa onda na latinici, a u Federaciji je obrnut slučaj.\nPravdić je rekao da je JP "Direkcija cesta FBiH", koje upravlja magistralnim putevima na području Federacije, realizovalo zamjenu postojećih, odnosno starih saobraćajnih znakova, novim znakovima u skladu s Pravilnikom, na magistralnom putu M-17, dionice Sarajevo - Doljani i Doboj Jug - Zenica.\n"U toku je plansko postavljanje saobraćajne signalizacije i na drugim dionicama", kazao je Pravdić.


Perović: Srpska opredijeljena za rusku vakcinu i gas\nŠef Predstavništva Srpske u Rusiji\nRepublika Srpska opredijeljena je za rusku vakcinu i gas, a planira gasifikaciju cijele svoje teritorije u realizaciji projekta "Balkanski tok", istakao je šef Predstavništva Srpske u Rusiji Duško Perović.\nPerović je ocijenio da su odnosi Ruske Federacije i Republike Srpske odlični, da u Rusiji vole Srpsku.\n"Ipak, ne uspijevaju se potpuno realizovati svi planirani projekti. Smatram da bi najboljom potvrdom uzjamne ljubavi i poštovanja bilo formiranje i razvoj dugoročnih zajedničkih projekata od uzajamne koristi", rekao je Perović za "Rusku gazetu".\nGovoreći o vakcinaciji protiv virusa korona, Petrović je naglasio da u Republici Srpskoj vlada veliko povjerenje u rusku nauku.\nOn je naveo da su specijalisti iz Srpske dobili svu neophodnu dokumentaciju iz Nacionalnog epidemiološkog i mikrobiološkog istraživačkog centra "Gamaleja" i da su je dobro proučili.\nPerović je napomenuo da je u septembru 2020. godine počeo pregovore sa Ruskim fondom direktnih investicija, da je u oktobru te godine potpisan okvirni dogovor za kupovinu 1,2 miliona doza vakcine "sputnjik ve", a da je krajem januara potpisan dogovor za određene serije u 200.000 doza.\n"Mi smo platili avans. Ali, nažalost, još nije do kraja završena isporuka. Očigledno postoje neke objektivne poteškoće", dodao je on.\nPerović je naglasio da u Republici Srpskoj jako računaju na ovaj ruski lijek.\n"Krajem februara i u prvoj polovini marta očekujemo završetak prve ugovorene isporuke vakcina. Pri tome, ostaje i naša prijava za milion doza vakcina `sputnjik ve`", dodao je Perović.\nPerović je najavio da Republika Srpska očekuje iz Rusije u ovoj i 2022. godini isporuku još dva laka višenamjenska helikoptera "ansata".\nŠto se tiče ruskog gasa, Perović je podsjetio da postoji dogovor o formiranju zajedničkog preduzeća između "Gasprom SPG tehnologije" i "Gas Res", koje će biti u Zvorniku, a to će biti prva fabrika za proizvodnju u jugoistočnoj Evropi.\n"Planiramo da uzmemo najaktivnije učešće u izgradnji gasovoda `Balkanski tok`, koji je produžetak `Turskog toka`. Usaglašavamo detalje sa kompanijom `Srbijagas`, koja bi trebala da izgradio dio do Bijeljine, a mi ćemo dalje na svojoj teritoriji produžiti gasovod do Prijedora, to je 348 kilometara", naveo je on.\nPerović je naveo da postoji projekat o izgradnji dvije elektrostanice, koje će funkcionisati na gas.\n"Druga etapa gasifikacije Republike Srpske planira povezivanje Banjaluke i drugih gradova", dodao je on.\nPerović je naglasio da u Republici Srpskoj raste interesovanje za izučavanje ruskog jezika, kao i da ruske građane privlači Srpska, koja ima povoljne cijene, odličnu hranu i klimu.\n"Glavna prepreka je otsustvo direktne avio-linije između Ruske Federacije i Republike Srpske. Nažalost, situacija sa pandemijom virusa korona, takođe, je negativno uticala na naše planove u toj oblasti. Počeli smo pregovore sa dvije avio-kompanije za održavanje bar jedanog do dva leta sedmično", naveo je on.\nOn je podsjetio da je u oktobru 2019. godine organizovana uspješna tura po Republici Srpskoj za ruske novinare, koji su zatim, putem svojih tekstova upoznali ruske čitaoce o znamenitostima Srpske.\nPerović je najavio da postoji zamisao da se slično organizuje i za predstavnike najvećih turističkih agencija iz Rusije.\nPerović je potvrdio da bi podržao ideju o osnivanju organizacije u čast Save Vladilavića Raguzinskog - porijeklom iz Hercegovine, uvaženog diplomate i saradnika ruskog cara Petra Prvog, a u kojoj bi u izvršnom i upravnom odboru bile istaknute javne i političke ličnosti iz Ruske Federacije i Republike Srpske.\n"Sviđa mi se ta ideja. Mislim da bi formiranje takve organizacije ili fonda bilo jako korisno, doprinijelo bi uspostavljanju boljeg međusobnog razumijevanja Rusije i Republike Srpske. Svestrano ću podržati taj projekat", dodao je on.\nŠef Predstavništva Srpske u Moskvi\nPerović: Intenzivni pregovori da Srpska dobije preostale vakcine\nŠef Predstavništva Republike Srpske u Moskvi\nPerović za ATV: U Rusiji je svečana atmosfera\nPerović: Srpska je prioritet u isporuci ruskih vakcina "sputnjik ve"


Iako su dugoročne vremenske prognoze nezahvalne, meteorolozi najavljuju tropske vreline koje će biti posebno izražene u trećoj dekadi jula i početkom avgusta, kada će u našoj zemlji temperatura u skoro svim gradovima prelaziti 39 stepeni.\n- Početkom naredne sedmice prognoza pokazuje da će temperature opet rasti svaki dan. Sinoptička mjerenja pokazuju da nas čekaju velike vreline i suša, a konkretnije podatke kao što su očekivane maksimalne temperature u julu imaćemo sljedeće sedmice – kazali su iz Federalnog hidrometeorološkog zavoda.\n- Sljedeće sedmice ponovo stižu vrućine. Ipak, ne treba očekivati toplotni talas kao što je bio ovaj prethodni. Temperature će od srijede i četvrtka biti iznad 30 stepeni, a tek od 7. jula počinju veće vrućine – kazala je Đorđević.


Za Prekograničnu saradnju još 28.9 miliona evra | Pirot vesti\nPočetna/Gradska hronika/Za Prekograničnu saradnju još 28.9 miliona evra\nU petak, 18. septembra 2015. održaće se konferencija za novinare povodom predstavljanja INTERREG IPA PROGRAMA PREKOGRANIČNE SARADNjE BUGARSKA – SRBIJA. Ukupna vrednost Programa je 28,9 miliona evra, a u okviru Prvog javnog poziva za dostavljanje predloga projekata (otvoren od 17. avgusta 2015. do 18. januara 2016.) opredeljeno je 12,6 miliona evra. Iz Prvog poziva će biti finansirani zajednički projekti u prioritetnim oblastima: 1. održivi turizam 2. mladi 3. zaštita životne sredine.\nOsnovni cilj Programa je uspostavljanje uravnoteženog i održivog razvoja pograničnog regiona između Bugarske i Srbije, pre svega planiranjem ekonomskog rasta, prilagođavanjem klimatskim promenama i unapređenjem sistema obrazovanja. U okviru IPA programa prekogranične saradnje Bugarska – Srbija u periodu od 2007-2013. godine, realizovano je 155 projekata, u ukupnoj vrednosti od oko 35 miliona evra.\nKonferenciju organizuje Kancelarija za evropske integracije Vlade Republike Srbije, uz podršku Grada Niša i Ministarstva za regionalni razvoj i javne radove Republike Bugarske.\nNovinarima će se, na otvaranju obratiti Zoran Perišić, gradonačelnik Grada Niša, Sanda Šimić, pomoćnik direktora u Kancelariji za evropske integracije, Denica Nikolova, zamenik ministra Ministarstva regionalnog razvoja i javnih radova Republike Bugarske i Marija Duzova, generalni direktor Generalnog direktorata “Upravljanje teritorijalnom saradnjom”, iz bugarskog Ministarstva regionalnog razvoja i javnih radova.\nKK"Pirot" produžio saradnju i sa Dimitrijem…\nistaknuto pirot prekogranična saradnja


Analiza drafta, Denver Nagets\nAnaliza drafta Denver Nuggets\nAutor: Nemanja Marjanović Datum objave: 17.08.2021. Foto: VCU Athletics\nNagetsi, nakon ispadanja u finalu konferencije u mehuru, nisu ponovili “uspeh” u sezoni iza nas. Nakon što su u grčevitoj borbi u prvoj rundi protiv Portland Trejlblejzersa pobedili u 6 utakmica, otišli su u 2. rundu gde su doživeli neuspeh protiv budućih šampiona Zapada. Finiks Sansi su, nakon 7 utakmica, savladali Denver i okončali im učešće u plejofu.\nNeosporno jedan od omiljenih timova, bar do sada, ljudi sa Balkana. Upitno je hoće li biti u sezoni koja sledi, jer je MVP NBA lige Nikola Jokić, ponovo odbio poziv da predstavlja reprezentaciju Srbije na Olimpijskim Igrama u Tokiju. Srbija se na kraju, nije ni kvalifikovala na turnir, da li će Srbi zaboraviti Jokićevu “izdaju” ostaje da vidimo.\nTim iz Kolorada ima poprilično dobar roster, prošle godine su u plej-ofu bili bez drugog najboljeg igrača, Džamala Murija, koji je doživeo jednu od najgorih košarkaških povreda u aprilu ove godine. Teško da će biti spreman za sam početak sezone, ali ćemo ga videti na terenu gotovo sigurno.\nŠto se drafta tiče, Denver je birao samo jednom, sa 26. pozicije i nisu ni pokušali putem trejda da dobiju još koji pik. Denveru to u ovom trenutku jednostavno ne treba. Dosta je mladih i talentovanih igrača, ovo je ekipa koja je pre povrede Murija smatrana za legitimnog kandidata za šampionski naslov.\nSledeća: 26. pik Nešon Hajland


Višković: U RS izgubljena 13.022 radna mjesta, zaposleno 12.938 radnika - NTV Arena Bijeljina\nVišković: U RS izgubljena 13.022 radna mjesta, zaposleno 12.938 radnika\nPredsjednik Vlade Republike Srpske Radovan Višković izjavio je da su u Srpskoj od početka pandemije virusa korona do danas izgubljena 13.022 radna mjesta, dok je zaposleno 12.938 radnika.\n“Sve ono što je radila Vlada i institucije Republike Srpske doprinijelo je da rezultat bude ovakav”, rekao je Višković novinarima u Banjaluci.\nOn je podsjetio da u mnogo razvijenijim ekonomijama za jedan dan bez posla ostane nekoliko desetina hiljada ljudi.\nVišković je rekao da je do danas iz Kompenzacionog fonda za privredu i zdravstveni sektor u Srpskoj obezbjeđeno 166 miliona KM, iako je rebalansom budžeta bilo predviđeno 150 miliona KM.\nGovoreći o rebalansu budžeta Republike Srpske, Višković je potvrdio da će 2021. godine rata za otplatu kredita biti oko 500 miliona KM, a 2023. godine 988 miliona KM.\n“To piše u Srednjoročnom planu budžeta od 2021. do 2023. godine i mi to ne bi ni pisali da nismo u stanju da servisiramo”, kaže Višković.\nKomentarišući tvrdnje nevladinih organizacija da je od početka pandemije virusa korona bilo više desetina prijava o nezakonitostima u javnim nabavkama za koje niko nije odgovarao, Višković je rekao da ovo pitanje treba postaviti tužilaštvu i sudu.\n“Apsolutno podržavam da svi oni koji su bilo šta nezakonito radili za to i odgovaraju. Premijer nije adresa za to, već nadležne institucije kojima je podnesena prijava”, kaže Višković.\nKomentarišući tvrdnje u javnosti o kupovini glasova, Višković je rekao da po tom pitanju nema grešnih iili manje grešnih.\n“Prema informacijama koje dolaze do mene, to svi rade i ja to osuđujem bez obzira od koje političke opcije dolazilo. Legalista sam i priznajem volju građana i glasača koji treba da kažu ko treba da ih predstavlja. Ta kupovina, prije svega, ne ide na čast onima koji prodaju svoje glasove”, zaključio je Višković.\nTags: radnici, radovan viskovic, rs, zaposljavanje, zemlja\nU Srpskoj još 57 osoba pozitivno na korona virus\nOdređena Kancelarija za oduzimanje imovine u MUP RS


Alternativne sankcije: Između kazne i šanse - Dijalog.net\nNaslovna Društvo Alternativne sankcije: Između kazne i šanse\nAlternativne sankcije: Između kazne i šanse\nValjevo, 3.decembar 2017. – Odbor za ljudska prava Valjevo je organizacija civilnog društva koja se više od jedne decenije, tačnije od 2003.godine intenzivno i u kontinuitetu bavi stanjem ljudskih prava osoba u institucijama izolacije – kako zatvorima tako i pritvorskim jedinicama.\nPosebnu pažnju u svom radu, poslednjih nekoliko godina, posvetili su analizi primene alternativnih mera, kao moguće alternative određivanju pritvora.\nTokom leta 2017.g. Odbor za ljudska prava Valjevo sproveo je istraživanje u okviru projekta ''“Bolje razumevanje efekata alternativnih sankcija”.\nKako navode iz ove organizacije, u istraživanju su učestvovale povereničke kancelarije u Šapcu, Valjevu, Užicu i Kragujevcu.\nTagsistraživanjeOdbor za ljudska prava ValjevoPoglavlje 23\nPredhodno Lokalne samouprave nedovoljno spremne za poglavlje 27\nSledeće NUNS osudio hajku na Mariju Antić\nTop Tags konkurs mediji OCD Evropska unija lokalna samouprava Vlada Republike Srbije Pravosuđe evropske integracije Politika vladavina prava Srbija i Evropska unija Civilno društvo Društvo Evropska komisija mladi


Haški osuđenik Gvero traži puštanje na slobodu\nHaški osuđenik Milan Gvero, kojeg je nedavno Tribunal u Hagu nepravosnažno osudio na pet godina zatvora zbog zločina protiv čovječnosti počinjenih u Srebrenici, zatražio je od predsjednika Međunarodnog krivičnog suda za bivšu Jugoslaviju (ICTY) da bude ranije pušten - prenosi BIRN - Justice Report.\nGvero, bivši pomoćnik komandanta za moral, pravna i vjerska pitanja Glavnog štaba Vojske Republike Srpske (VRS), zatražio je da bude ranije pušten jer je u pritvorskoj jedinici suda proveo već četiri godine i 39 dana, što je više od dvije trećina kazne.\nOsim toga, njegova odbrana je zatražila da bude pušten na slobodu tvrdeći da to neće predstavljati prijetnju javnosti, kao i zbog činjenice da mu je zdravstveno stanje pogoršano.\nGvero je 10. juna 2010. osuđen za zločine protiv čovjecnosti počinjene u julu 1995. u Srebrenici. Zajedno s njim osuđeni su Ljubomir Borovčanin - na 17, Radivoje Miletić - na 19 i Vinko Pandurević - na 13 godina zatvora te Vujadin Popović i Ljubiša Beara na doživotnu kaznu zatvora zbog genocida, a Drago Nikolić na 35 godina zbog pomaganja u genocidu i ubistvu oko 7.000 muškaraca i dječaka.\nIako po pravilima Tribunala osoba može biti puštena ranije na slobodu samo kada je pravosnažno osuđena i nalazi se na odsluženju kazne, Gverina odbrana se poziva na "najmanje jedan slučaj" u kojem je odobreno puštanje na slobodu odmah nakon prvostepene presude, a prije ulaganja žalbi na nju, te traži da se tako postupi i u ovom slučaju.


Usvojen akcioni plan zapošljavanja – Zvornik Danas\nNaslovna/VIJESTI/Politika/Usvojen akcioni plan zapošljavanja\nRedakcija Send an email 9. марта 2015\nBANJALUKA – Vlada Republike Srpske usvojila je danas izvještaj o realizaciji Akcionog plana zapošljavanja u Republici Srpskoj za 2014. godinu i Akcioni plan zapošljavanja za 2015, a za ove namjene Vlada i Zavod za zapošljavanje Republike Srpske obezbijedili su 10.316.687 KM.\nFokus ovogodišnjeg Akcionog plana zapošljavanja biće na zapošljavanju isključivo u privredi Srpske, te podršci zapošljavanju ugroženih grupa, kao što su demobilisani borci, ratni vojni invalidi, djeca poginulih boraca, teže zapošljiva kategorija stanovništva starije dobi i Romi, saopšteno je iz Biroa Vlade Republike Srpske za odnose s javnošću.\nVlada je donijela Uredbu o uslovima i načinu realizacije programa podrške zapošljavanju, kojom se uređuju uslovi i način stimulisanja povećanja zaposlenosti na teritoriji Srpske, kriterijumi i procedure za dodjelu sredstava, dinamika isplate dodijeljenih sredstava, te način praćenja realizacije programa podrške zapošljavanju.\nNa sjednici je donesena odluka o isplati akontacije novčane pomoći nerazvijenim i izrazito nerazvijenim opštinama u ukupnom iznosu od 375.000 KM.\nVlada je dala saglasnost Ministarstvu za izbjeglice i raseljena lica na plan utroška sredstava u iznosu od 6.787.200 KM za 2015. godinu, a koja će biti korišćena u skladu sa Programom rješavanja problema raseljenih lica, povratnika i izbjeglica za ovu godinu.\nOtvorite flašu piva samo uz pomoć lista papira (video)\nNajbolji filmovi Festa jordanski "Vuk" i srpski "Ničije dijete"


Održana komemoracija povodom smrti Momčila Krajišnika\nU temeljima Republike Srpske je Momčilo Krajišnik, i ako se odreknemo njega odričemo se i sebe - poručio je Milorad Dodik, srpski član Predsjedništva BiH, na komemoraciji povodom smrti prvog predsjednika Narodne skupštine Republike Srpske. Dodik je najavio da će na sutrašnjoj sjednici Predsjedništva tražiti minut ćutanja za Krajišnika - iako je, kaže, svjestan reakcije koju će izazvati.\n"Odričući se ljudi kao što je Momo Krajišnik, u ovom vremenu koje dolazi, godina, dvije, pet ili deset, mi se odričemo sami sebe i Republike. Zato moramo institucionalizovati naše sjećanje na te važne ljude koji su donijeli slobdu ovom narodu ovdje. Sada vidimo šta je Republika Srpska. Da je nema, ne bi mi sjedili ovdje. Svi bi bili podjednako zločinci, kao što to govore za Momu Krajišnika", kaže Milorad Dodik, srpski član Predsjedništva BiH.\nU narednih mjesec dana jedna ulica u Palama trebalo da dobije ime Momčila Krajišnika, a u Istočnom Sarajevu - jedna javna ustanova. Aktuelni predsjednik parlamenta, Nedeljko Čubrilović, podsjeća da je Krajišnik srpske interese uvijek stavljao na prvo mjesto.\n"Zbog svega što je pokojni Krajišnik radio i uradio za Republiku Srpsku, ostaće trajno upisan u njene anale i njenu istoriju. A Republika Srpska mu se donekle već odužila, dodjeljujući mu svoja najviša odlikovanja", kaže Nedeljko Čubrilović, predsjednik Narodne skupštine Republike Srpske.\nOkupljenima u Banskom dvoru se obratio i načelnik Pala, gdje je prvi šef parlamenta Srpske živio nakon povratka iz Haga. Mi Momčila nismo doživljavali samo kao velikog političara i visokog funkcionera, nego i kao prvog komšiju, koji je živio sa narodom i za narod - rekao je Boško Jugović.\n"Građani su ga susretali u šetnji, viđali u prodavnicama, na neformalnim mjestima gdje se baš i ne nadate susretima sa ljudima takve političke i da tako kažem institucionalne biografije. Spreman da zastane, porazgovara sa svima, uz osmijeh koji bi eliminisao i pomisao na sve teške trenutke koje je prebrodio", kaže Boško Jugović, načelnik Opštine Pale.\nKomemoraciji u Banskom dvoru u Banjaluci su prisustvovali i predsjednica Srpske Željka Cvijanović, premijer Radovan Višković, bivši predsjednici Republike Srpske i Narodne skupštine, kao i nekadašnji i sadašnji poslanici i ministri. Krajišnik, prvi predsjednik parlamenta Srpske i prvi član Predsjedništva BiH iz Republike Srpske, preminuo je juče u 75. godini u Banjaluci.\nMomčilo Krajišnik komemoracija\nDodik: Na sjednici Predsjedništva BiH zatražiću minut ćutanja povodom smrti Krajišnika


Ministar Čampara i direktor Lukač posjetili MUP Zeničko-dobojskog kantona\nSarajevo, 22. juli/srpanj 2015. - Federalni ministar unutrašnjih poslova Aljoša Čampara i direktor Federalne uprave policije Dragan Lukač posjetili su danas Ministarstvo unutrašnjih poslova Zeničko-dobojskog kantona, gdje su ih primili ministar unutrašnjih poslova Hajrudin Žilić i policijski komesar Semir Šut.\nTokom susreta ministar Žilić i policijski komesar Šut upoznali su ministra čamparu i direktora Lukača sa stanjem kriminaliteta i sigurnosnom situacijom na području Zeničko-dobojskog kantona, koja je ocijenjena zadovoljavajućom.\nFederalni ministar Aljoša se zahvalio na dobrodošlici i izrazio zadovoljstvo određenim prezentiranim aktivnostima Kantonalnog ministarstva, uputivši čestitke za rezultate postignute u oblasti borbe protiv kriminaliteta. Upoznao je prisutne da je Federalno ministarstvo unutrašnjih poslova donijelo odluku kojom Ministarstvu unutrašnjih poslova Zeničko-dobojskog kantona trajno dodjeljuje tri stotine policijskih uniformi.\nDirektor Lukač je u svom izlaganju ukazao na osnovne prioritete u radu i djelovanju Federalne uprave policije i kantonalnih ministarstava unutrašnjih poslova te da će se u narednom periodu intenzivno raditi na jačanju policijskih struktura u Federaciji BiH.\nUčesnici sastanka su izrazili uvjerenje da će se u narednom periodu saradnja između Federalnog ministarstva unutrašnjih poslova i Ministarstva unutrašnjih poslova Zeničko-dobojskog kantona još više unaprijediti, kako bi se zajedničkim naporima stvorile pretpostavke za miran i siguran ambijent za sve građane i njihovu imovinu.


eKapija | Strani kapital štiti naftne interese BiH - U Naftni komitet nije uključeno nijedno domaće preduzeće\nIzvor: Glas Srpske | Četvrtak, 19.04.2018.| 15:05\nStrani kapital štiti naftne interese BiH - U Naftni komitet nije uključeno nijedno domaće preduzeće\nInterese BiH u Svjetskom naftnom komitetu (WPC) sa sjedištem u Londonu zastupa Naftni komitet u BiH i ništa ne bi bilo sporno da taj komitet nisu osnovale kompanije sa stranim kapitalom, tako da, praktično, interese BiH u naftnom sektoru "štite" stranci, a ne domaći distributeri i Rafinerija.\nNaftni komitet BiH osnovale su krajem 2016. godine kompanije Petrol, G-petrol i Holdina, a već početkom, tačnije u aprilu 2017. godine postali su član Svjetskog naftnog komiteta, koji djeluje od 1933.\n- U Naftni komitet u BiH nije uključena nijedno od domaćih preduzeća koja se bave ovom djelatnošču, nisu uključena postojeća entitetska udruženja prometnika naftnih derivata, a ni jedina rafinerija u BiH. Na taj način u rad Naftnog komiteta, a posredno i u rad i aktivnosti međunarodnih udruženja, nije uključen većinski dio ove privredne grane u BiH, a posebno Komitet nije reprezentativan sa stanovišta domaćeg kapitala i preduzetništva. Praksa u regiji, a sasvim sigurno i šire je sasvim drugačija - rekao je Predrag Kožul, poslanik u Predstavničkom domu parlamenta BiH, tražeći od Ministarstva spoljne trgovine i ekonomskih odnosa BiH da preduzme aktivnosti kako bi se promijenila struktura Naftnog komiteta i kako bi član međunarodnog udruženja bilo reprezentativno udruženje domaćeg naftnog sektora.\n- Neprihvatljivo je da neko udruženje koje su osnovala tri člana zastupa cijelu BiH, pogotovo ako uzmemo u obzir da se radi o kompanijama koje su praktično u stranom vlasništvu. Malo mi je to sve čudno jer Republika Srpska i Federacija BiH imaju svoje grupacije koje se bave pitanjem nafte i naftnih derivata - rekao je Zoran Berak, sekretar Grupacije za promet naftom i naftnim derivatima RS.\nU Naftnom komitetu BiH juče su rekli za Glas Srpske da su oni kao udruženje osnovani i djeluju u skladu s legislativom u BiH te da, pored osnivača, u njihovom radu učestvuju i kompanije Kopex Sarajlić, BP Čavkunović, AC Oil Mostar, a pristupnice su poslane svim relevantnim kompanijama i privrednim subjektima iz ove oblasti.\n- Članovi Udruženja mogu biti sve zainteresovane kompanije iz naftnog sektora, kako je to definisano Statutom Udruženja. Naftni komitet u BiH je otvoren za saradnju sa svim zainteresovanim naftnim kompanijama čiji je cilj konsolidacija i uređenje tržišta nafte i naftnih derivata - rekli su juče u Naftnom komitetu u BiH.\nU nezvaničnim razgovorima s ljudima bliskim Naftnom komitetu BiH Glas saznaje da su bili prinuđeni da se organizuju jer njihovi interesi nisu zastupani na najbolji mogući način te da članstvo u Naftnom komitetu nikome nije zabranjeno.\nGovoreći o Kožulovoj inicijativi da se preduzme sve što je u nadležnosti ovog ministarstva kako bi se pitanje predstavljanja BiH uredilo u skladu s interesima privrede BiH, u Ministarstvu spoljne trgovine i ekonomskih odnosa BiH kažu da je Naftni komitet BiH osnovan kao udruženje i da je otvoren za učlanjenje svih ostalih naftnih kompanija i entitetskih udruženja.\n- Zakonom o udruženjima i fondacijama BiH nismo u mogućnosti uticati na odluke i sastav - rekli su u Ministarstvu spoljne trgovine i ekonomskih odnosa BiH odgovarajući na jedno poslaničko pitanje.\nUdruženje Naftni komitet BiH Sarajevo\nKOPEX-SARAJLIĆ d.o.o. Srebrenik\nČAVKUNOVIĆ-BP DOO BIHAĆ\nSvjetski naftni komitet WPC\nnaftni interesi BiH\nnaftne kompanije u BiH


Počele završne reči Miškovićeve odbrane\nOdbrana vlasnika Delta holdinga Miroslava Miškovića koji se tereti za finansijske malverzacije sa putarskim preduzećima počela je danas u Specijalnom sudu u Beogradu izlaganjem završnih reči.\nTužilaštvo za organizovani kriminal zatražilo je da se Mišković osudi na 12 godina zatvora i novčanu kaznu za krivična dela zloupotrebe službenog položaja i poreske utaje u pomaganju.\nZa završne reči predvidjeno je dva časa, od čega jedan čas za Miškovića i drugi za njegove advokate.\nMišković je ranije izneo odbranu povodom precizirane optužnice kojom mu se na teret stavlja krivično delo poreska utaja u pomaganju.\n“Posle tri i po godine tužilac menja optužnicu koja je i ranije bila bez ijednog dokaza, a sada sa izmenjenom, opet nema nijednog novog dokaza”, rekao je Mišković.\nNjegov advokat Zdenko Tomanović rekao je novinarima da zamenica tužioca nije dala obrazloženje zašto da se Mišković oglasi krivim, već da je rekla “jednu jedinu rečenicu u kojoj se ne pominje porez, što govori o dokaznom materijalu protiv Miškovića”.\n“U dvočasovnim završnim rečima pokušaćemo da podsetimo sudsko veće da je moguća samo jedna presuda, a to je oslobadjajuća”, kazao je Tomanović.\nMiškoviću je sudjenje zbog zdravstvenih razloga izdvojeno krajem prošle godine, pa presuda nije izrečena 25. marta kada je njegov sin Marko Mišković osudjen na tri i po godine zatvora i novčanu kaznu od osam miliona dinara za utaju poreza. Marko Mišković i Milo Djurašković oslobodjeni su optužbi za zloupotrebe sa putarskim preduzećima i kruševačkom Fabrikom maziva.\nNakon iznošenja svih završnih reči, biće zakazano izricanje prvostepene presude.


Na svečanosti održanoj u Beogradu, u Domu garde na Topčideru, uručena su vojna priznanja i zahvalnice kompanijama među kojima je i mitrovačko JKP „Vodovod“.\nOsim kompanijama zahvalnice su podeljene i pojedincima i medijima koji su donirali sredstva i pružili podršku Ministarstvu odbrane i Vojsci Srbije tokom borbe na suzbijanju zarazne bolesti Kovid-19.\nU prisustvu članova kolegijuma ministra odbrane Načelnik Generalštaba Vojske Srbije general Milan Mojsilović uručio je ovo priznanje v.d. direktoru sremskomitrovačkog „Vodovoda“ Borislavu Babiću.\nZa vreme vanrednog stanja JKP „Vodovod“ proizvodilo je i distribuiralo sredstvo za dezinfekciju – rastvor natrijum hipo-hlorita za potrebe strateški važnih ustanova i institucija u Srbiji, pre svega zdravstvenih i vojnih. Među prvim je kompanijama koje je slalo pomoć Kikindi i Valjevu koji su u tim trenucima bila žarišta ovog virusa. Osim institucijama, i svim građanima je bilo dostupno ovo sredstvo.\nDirektor mitrovačkog Vodovoda istakao je da je značaj ove plakete za preduzeće i za njega lično jer je primećen veliki rad i trud. Bio je izazov istovremeno proizvoditi kvalitetnu i bezbednu vodu kao najvažniji resurs i sredstvo za dezinfekciju koje je na vreme stizalo u sve ustanove koje su bile na udaru.\nMitrovački „Vodovod“ i dalje proizvodi i distribuira rasvor natrijum hipo-hlorita bolnicama ali i školama i vrtićima koje su ponovo počele sa radom i gde je neophodna dezinfekcija.\nSremski Portal / rtv.rs / Foto: rtv.rs\nTags: Borislav Babić, JKP Vodovod, Milan Mojsilović, Sremska Mitrovica


Nafta pokreće (i) digitalni svet | PC Press\n22. septembar 2020. 26. oktobar 2020. PC Press\nKako se Naftna industrija Srbije pripremila za četvrtu industrijsku revoluciju i kako su stečena znanja i iskustva primenjena u uslovima epidemije? Naš sagovornik na te teme je gospodin Nikolaj Zalevski, Chief Digital Officer NIS‑a!\nNikolaj Zalevski, Chief Digital Officer NIS‑a\nDigitalizacija je jedan od načina da se optimizuje poslovni proces i održi konkurentnost. S obzirom na to da osnovni proizvod naftne industrije ne može biti digitalni, kako proces digitalizacije teče u NIS‑u?\nŽivimo u vreme Četvrte industrijske revolucije i digitalizacija je naša realnost, nije stvar izbora. Naftna industrija je konzervativnija od nekih drugih sektora i zato ubrzane tehnološke promene jesu izazov za nas. Međutim, u NIS‑u na ovaj proces gledamo kao na šansu da unapredimo konkurentnost kompanije i da na nov način komuniciramo s potrošačima. Proces digitalizacije u NIS‑u sprovodimo u svim biznis pravcima i oblastima – od istraživanja i proizvodnje nafte i gasa do upravljanja ljudskim resursima. Od ovog procesa očekujemo pozitivne finansijske efekte, jačanje konkurentnosti na tržištu i stvaranje novih vrednosti za naše akcionare i zaposlene. Ujedno je reč i o izmeni korporativne kulture, načina na koji radimo i primenjujemo nove tehnologije. U srcu svakog procesa su ljudi, tako da su zaposleni NIS‑a jedan od fokusa procesa digitalizacije. Ovaj proces je istovremeno i način da privučemo mlade stručnjake s tržišta rada, da zadržimo zaposlene na interesantnim projektima, ali i da radimo na menjanju kulture unutar kompanije, u smislu uvođenja inovacija i sve češće implementacije digitalnih procesa u poslu. Ne sumnjam da ćemo uspeti u svim zacrtanim ciljevima.\nU okviru Naučno‑tehnološkog centra NIS‑a oformljena je digitalna laboratorija za razvoj digitalnih projekata, da li je ovaj centar tržišno orijentisan ili će razvijati projekte samo za NIS?\nNaučno‑tehnološki centar (NTC) NIS‑a formiran je 2009. godine i u njemu trenutno radi više od 300 zaposlenih. Osnovno zaduženje Centra je naučno‑tehnička i inovaciona podrška kompaniji, posebno kada je reč o oblasti istraživanja i proizvodnje nafte i gasa. Ipak, kada govorimo o inovacijama i novim tehnologijama, verujemo da će digitalne tehnologije postati osnova inovacionog razvoja kako same kompanije, tako i NTC‑a. U okviru NTC‑a osnovali smo digitalnu laboratoriju u kojoj se naši stručnjaci bave naučno‑istraživačkim radovima u okviru digitalnih projekata i mogućnostima njihove primene u naftnoj industriji. Svesni smo da za uspešnu digitalizaciju ne možemo samo da budemo kupac inovativnih tehnologija i znanja, već moramo i sami da ih razvijamo. Pre svega, cilj NTC‑a i digitalne laboratorije je da zadovolje potrebe NIS‑a. Međutim, u planu je da ovi resursi budu korišćeni i za eksterne projekte i eksterne korisnike, što je svakako buduća faza njihovog razvoja.\nProces digitalizacije u NIS‑u sprovodimo u svim biznis pravcima i oblastima – od istraživanja i proizvodnje nafte i gasa do upravljanja ljudskim resursima\nKakav je odnos NIS‑a sa digitalnom (IT) zajednicom u Srbiji?\nNajpre želim da istaknem da NIS ima odličnu saradnju s vodećim domaćim fakultetima. Početkom juna, NIS je potpisao Memorandum o saradnji u oblasti obrazovanja, istraživanja i transfera znanja sa Elektrotehničkim fakultetom Univerziteta u Beogradu. Potpisivanje ovog Memoranduma je nastavak saradnje naše kompanije s fakultetima od interesa za digitalni segment poslovanja i inovativne tehnologije koje NIS razvija, započete 2019. godine sa Elektronskim fakultetom u Nišu. Do kraja ove godine planira se organizacija radionica, predavanja i vebinara na Elektronskom fakultetu u Nišu i ETF‑u u Beogradu, kao i opremanje Co‑working zone, kada se za to budu stekli uslovi. Takođe, idemo korak dalje u saradnji sa IT zajednicom. Važan segment u tom pravcu bila je naša podrška Data Science Conference u Beogradu 2019, jednoj od najvažnijih međunarodnih konferencija u ovoj oblasti na Balkanu. Mi ne možemo da budemo IT kompanija, ali moramo oko sebe stvarati i negovati taj ekosistem. Količina digitalnih projekata koje sada imamo zahteva mnogo resursa. Ako uspemo da uključimo domaće IT kompanije u te projekte, biće to veliki uspeh ne samo za NIS već i za Srbiju.\nKako je organizovano upravljanje procesom digitalizacije u NIS‑u? Da li se modeli preslikavaju iz matične firme ili se radi o autentičnom i nezavisnom modelu?\n„Gasprom njeft“ je jedan od globalnih lidera u naftnoj industriji kada je reč o digitalizaciji. Zbog toga je za NIS od velikog značaja ekspertiza matične kompanije i mogućnost pristupa novim tehnologijama. Naravno da se tim povodom ostvaruje bliska saradnja i da stručnjaci NIS‑a doprinose svojim znanjem u razmeni iskustava s ruskim kolegama. Ipak, proces digitalizacije NIS‑a ima svoje posebnosti, pre svega zbog specifičnih korporativnih potreba.\nU 2019. godini učinili smo značajne korake u ovom procesu. Formirana je funkcija Chief Digital Officer, čiji je primarni zadatak transformacija kompanije uz primenu inovacija i digitalnih tehnologija i samim tim povećanje efikasnosti biznisa. Formirane su organizacione strukture odgovorne za digitalnu transformaciju u biznis‑blokovima, a u saradnji sa Departmanom za IT radi se na pripremi Digitalne vizije NIS‑a. Takođe, NIS je formirao svoj digitalni portfolio za potrebe svih biznis‑blokova i drugih organizacionih delova koji su podrška biznisu. Sasvim konkretno, NIS ima tri osnovna biznis pravca: istraživanje i proizvodnju nafte i gasa, njihovu rafinerijsku preradu i na kraju promet, odnosno prodaju goriva i drugih proizvoda. Za svaki blok definisani su biznis fokusi i digitalni alati koji će nam pomoći da ostvarimo svoje poslovne ciljeve. Takođe, analiziramo koje bi tehnologije za nas bile najkorisnije i najupotrebljivije: Artificial Intelligence, Machine Learning, Big Data, Internet of Things, korišćenje mobilnih uređaja, dronova… Cilj nam je da inovativnim tehnologijama povećamo efikasnost poslovanja i efikasnost u istraživanju i proizvodnji nafte i gasa, zatim da podignemo obučenost naših zaposlenih na viši nivo, ojačamo bezbednost i pouzdanost rada postrojenja, unapredimo komunikaciju s potrošačima.\nDigitalizacija za nas nije samo izazov, već i alat za dostizanje strateških ciljeva. NIS ostaje posvećen digitalnom razvoju\nVeliki broj zaposlenih u NIS‑u je „preko noći“ upućen na rad od kuće zbog krize izazvane koronavirusom. Kako je tekao taj proces iz vašeg ugla?\nU velikom sistemu kao što je NIS, koji čini više od 11.000 ljudi, adaptacija na nove okolnosti zahtevala je brzu i efikasnu reakciju kako bi se obezbedio nesmetan rad na daljinu za zaposlene kojima je priroda posla to dozvoljavala. Na nivou kompanije preduzet je čitav niz mera u cilju očuvanja i zaštite zdravlja zaposlenih, a sama organizacija rada od kuće podrazumevala je i digitalizaciju velikog broja procesa koji su se prethodno realizovali u papirnoj formi, uz unapređenje IT infrastrukture i implementaciju novih alata i tehnologija. U novonastalim okolnostima imali smo dva cilja – da kroz unapređenje digitalnih alata naše biznis procese prilagodimo novoj situaciji, kao i da obezbedimo produktivan rad na daljinu za naše zaposlene uz očuvanje efikasnosti radnog procesa, što smo i postigli.\nOvih dana na pojedinim benzinskim pumpama viđamo „Drive go“ i „Paketomate“ – o čemu se radi?\nKao lider na domaćem tržištu naftnih derivata, NIS je fokusiran na povećanje efikasnosti komunikacije s potrošačima, kao i na uvođenje inovativnih usluga. Implementacijom projekata kao što su Drive.Go i Paketomati kompanija je napravila značajan iskorak u procesu digitalizacije i unapređenja korisničkog iskustva. Konkretno, mobilna aplikacija Drive.Go potrošačima omogućava brzo, efikasno i bezbedno plaćanje goriva na benzinskoj stanici, bez odlaska na platno mesto. Ovde nije reč samo o inovativnom poduhvatu NIS‑a, već se ova aplikacija pokazala kao izuzetno korisna tokom epidemije zbog potrebe održavanja socijalne distance. Istovremeno, NIS je postao prvi maloprodajni lanac u Srbiji koji je obezbedio uslugu „paketomata“, odnosno mogućnost preuzimanja pošiljki u okviru svoje maloprodajne mreže, a koju je kompanija realizovala u saradnji s kurirskom službom D Express. Razvojem novih digitalnih alata u oblasti maloprodaje, kompanija utiče na promene navika potrošača, pružajući im mogućnost da na brži i lakši način dođu do naših proizvoda i usluga.\nDigitalizacija za nas nije samo izazov, već i alat za dostizanje strateških ciljeva. Iz tog razloga NIS ostaje posvećen razvoju digitalnog portfolija projekata pre svega kada je reč o ključnim biznis pravcima poslovanja kompanije. U oblasti istraživanja i proizvodnje naš cilj je unapređenje rada sa svim vrstama geoloških i tehnoloških podataka, kao i korišćenje naprednih analitičkih metoda i digitalnih platformi za upravljanje proizvodnjom nafte i gasa. Cilj je jasan – da na taj način uvećamo mogućnost pronalaska novih rezervi nafte i gasa u Panonskom basenu i unapredimo efikasnost rada sa postojećim ležištima.\nU Rafineriji nafte Pančevo fokus procesa digitalizacije je na unapređenju efikasnosti upravljanja tehnološkim procesima na osnovu real time podataka i napredne analitike. Osim toga, radimo na kreiranju digitalnih platformi za upravljanje pouzdanošću opreme i na razvoju alata koji će nam pomoći s prediktivnim otkrivanjem kvarova. Kad je reč o segmentu prometa u maloprodaji i veleprodaji, tu pre svega želimo da unapredimo komunikaciju s potrošačima, ponudimo usluge koje najbolje prate globalne trendove i omogućimo kupcima da na brži i lakši način dođu do naših proizvoda. Kada posmatramo kompaniju u celini, kao svoj glavni zadatak vidim objedinjavanje svih finansijsko‑materijalnih tokova u jedinstveni informacioni sistem u cilju donošenja uravnoteženih rukovodećih rešenja, kao i optimizacije procesa u celokupnom lancu stvaranja vrednosti.\n← Microsoft kupuje Bethesda, id, Arkane i druge razvojne timove\nZavršena je proizvodnja Nintendo 3DS konzole →


Rekonstrukcija Rudarske ulice u Leposaviću - Zvanična prezentacija opštine Leposavić\nNaslovna / Lokalna samouprava / Rekonstrukcija Rudarske ulice u Leposaviću\nPredsednik opštine Leposavić, Zoran Todić, u pratnji svojih saradnika, obišao je danas radove na rekonstrukciji Rudarske ulice u Leposaviću.Naime, u toku su radovi na realizaciji projekta kojim je predviđena rekonstrukcija Rudarske ulice u dužini od 430m i izgradnja potpuno nove deonice, u dužini od 80m u nastavku iste ulice, koja će se na ovaj način, posle više godina, spojiti sa putem koji vodi do sela Leposavić. Ovo je samo jedan od projekata koji se realizuju na teritoriji opštine Leposavić, a sve u cilju poboljšanja putne infrastrukture, samim tim i unapređenja opštih uslova života žitelja ove Opštine.\nPredsednik opštine Leposavić, Zoran Todić, rekao je da je asfaltiranje ove ulice od velikog značaja, s obzirom da otvara mogućnost širenja naselja, stvaranjem novih građevinskih parcela. On je ovom prilikom istakao da je zadatak i cilj lokalne samouprave da građanima stvori što kvalitetnije uslove za život, dodavši da je pored ovog, u planu i realizacija projekata rekonstrukcije dela ulice ’24. Novembar’ sa manjim pristupnim ulicama, zatim rekonstrukcija Karađorđeve ulice u Lešku, kao i rekonstrukcija putnog pravca do sela Vuče.\nMenadžer projekta, Milan Nešović, istakao je da angažovanjem građana i firmi koje izvode radove, sve teče po predviđenom planu, kao i da se svi radovi odvijaju u najboljem redu.\nPrema rečima stanovnika ovog naselja, ulica Rudarska spojila je selo Leposavić sa gradom i zato je ova investicija od velikog značaja za njene žitelje, jer će u velikoj meri olakšati njihov svakodnevni život.\nSledeća Hitna odluka kriznog štaba četiri opštine


Radio televizija Rožaje - Doktor Pepić: Odziv na vakcinaciju u Rožajama veoma mali\nPetak, 07 Maj 2021 07:42\nDoktor Pepić: Odziv na vakcinaciju u Rožajama veoma mali\nMasovna imunizacija u Rožajama počela je 4. maja u fiskulturnoj sali Osnovne škole „Mustafa Pećanin.\nKako nam je kazao direktor "Doma zdravlja" doktor Jaho Pepić, odziv građana na vakcinaciju je veoma mali. Za 3 dana Sinofarmovu vakcinu su primile 364 osobe.\nTakođe, doktor Pepić je naglasio da je posljednjih dana povećan broj novozaraženih, te da trenutno nema dovoljno ljekova za borbu protiv ove pošasti.\n„ Još jednom apelujem da se strogo poštuju mjere u cilju suzbijanje pandemije Covid-19 i da se obavezno svi vakcinišu jer je to jedini način da zaustavimo širenje korona virusa“, poručio je doktor Pepić.\npogledano 706 puta\tZadnji put promjenjen Petak, 07 Maj 2021 07:58


Advokatura - Blic Online\nAdvokatska komora Srbije: Potrebne temeljne izmene krivičnog zakonodavstva\nAdvokatska komora Srbije (AKS) saopštila je danas svoje predloge koji se tiču najavljenih promena Krivičnog zakonika, ocenjujući da su temeljne izmene našeg krivičnog zakonodavstva potrebne i poželjne i da advokatura u tome želi da učestvuje.\nODALO IH GLASNO STENJANJE Detektiv uhvaćen u SEKSU NA DUŽNOSTI sa udatom advokaticom, i to u sobi za saslušanja\nInspektor Riki Prajs (42) uhvaćen je u seksu sa udatom advokaticom Rejčel Padner u punoj policijskoj stanici.\nAdvokatura Srbije obeležila 156 godina postojanja\nAdvokatska komora Srbije (AKS) obeležila je danas 156. godišnjicu advokature Srbije i Dan advokature Srbije svečanom akademijom u Domu Narodne skupštine.\nAdvokati izneli nove zahteve pod pretnjom protesta\nAdvokati iz cele Srbije danas su na Konferenciji u Domu sindikata u Beogradu izneli zahteve povodom zakona koje smatraju spornim za advokaturu i pravnog stava Vrhovnog kasacionog suda (VKS) uz najavu da će, ukoliko zahtevi ne budu usvojeni, Advokatska komora Srbije (AKS) doneti odluku o organizovanju protesta.\nFila: Članovi Vlade kao mali nisu imali igračke pa se sad igraju advokaturom\nAdvokat Toma Fila smatra da advokati moraju da istraju u svojim zahtevima, jer u suprotnom advokatura više neće postojati.\nAdvokati u Srbiji mesec dana u štrajku\nDanas se navršilo mesec dana kako je cela srpska advokatura obustavila rad, uz pojedinačne slučajeve advokata koji su odlučili da rade bilo po službenoj dužnosti, bilo kao izabrani branioci, ili punomoćnici svojih klijenata.\nBeogradski advokati od danas opet u štrajku\nBeogradski advokati danas će ponovo obustaviti rad do konačnog ispunjenja njihovih zahteva da se paušalni poreski nameti vrate na visinu od 2013. godine, rekao je Tanjugu predsednik Advokatske komore Beograda (AKB) Slobodan Šoškić. On je precizirao da je tu odluku doneo Upravni odbor AKB.\nNa Pravnom fakultetu seminar o stanju u advokaturi\nNa Pravnom fakultetu danas u 16 sati počinje seminar o stanju i perspektivi advokature u Srbiji. Centralna tema seminara je novi Zakon o advokaturi, oko kojeg postoji javno neslaganje između Advokatske komore Srbije i Advokatske komore Beograda.\nMalović: Uskoro novi Zakon o advokaturi\nBEOGRAD - Ministarka pravde Snežana Malović očekuje da će skupština na tekućoj sednici usvojiti predlog novog Zakona o advokaturi koji će omogućiti da se ta profesija uredi na novim, modernim osnovama, u skladu sa evropskim standardima.\nSutra obustava štrajka advokata\nBEOGRAD - Beogradski advokati nastavili su i danas, treći dan za redom, štrajk upozorenja zbog nezadovoljstva pojedinim odredbama Predloga novog zakona o advokaturi, koje, kako tvrde, ugrožavaju samostalnost i nezavisnost te profesije, izjavio je Tanjugu predsednik Advokatske komore Beograda (AKB) Slobodan Šoškić.\nŠtrajk advokata podelio profesiju\nBEOGRAD - Više desetina članova Advokatske komore Beograda (AKB) započelo je trodnevni štrajk upozorenja protestujući zbog predloga novog Zakona o advokaturi koji je upućen u skupštinsku proceduru na usvajanje.\nAdvokatska komora Beograda stupila u štrajk\nBEOGRAD - Više desetina članova Advokatske komore Beograda (AKB) okupilo se danas oko 11 časova ispred zgrade Ministarstva pravde, protestujući zbog predloga novog Zakona o advokaturi koji je upućen u skupštinsku proceduru na usvajanje.\nAdvokatska komora Beograda sutra stupa u trodnevni štrajk\nBEOGRAD - Članovi Advokatske komore Beograda (AKB) okupiće se sutra u 11 sati ispred zgrade Ministarstva pravde i time stupiti u trodnevni štrajk upozorenja, zahtevajući da se predlog Zakona o advokaturi povuče iz skupštinske procedure, izjavio je Tanjugu predsednik AKB Slobodan Šoškić.\nHIilari Klinton: U budućnosti bez politike\nAmerička državna sekretarka Hilari Klinton izjavila je danas da će se po isteku mandata baviti zaštitom prava žena i dece i odbacila mogućnost ponovnog kandidovanja za predsednika SAD.\nAdvokatska komora: Predloženi metod istrage stran našem sistemu\nModel tužilačke istrage, predviđen u Nacrtu zakonika o krivičnom postupku, ukoliko bude uveden, zahtevaće brižljivu pripremu u pogledu obavezne obuke kadrova u pravosuđu, tužilaštvu, advokaturi i policiji, saopšteno je večeras iz Advokatske komore Srbije.


Radojičić: Održana sednica Štaba za vanredne situacije povodom eksplozije u Leštanima| Grad Beograd\nRadojičić: Održana sednica Štaba za vanredne situacije povodom eksplozije u Leštanima\nGradonačelnik Beograda prof. dr Zoran Radojičić izjavio je da je danas održana sednica gradskog Štaba za vanredne situacije povodom posledica eksplozije, odnosno tehničko-tehnološkog akcidenta velikih razmera koji se dogodio u Fabrici raketa „EdePro” u Leštanima.\nSednici su prisustvovali načelnik Uprave za vanredne situacije Grada Beograda i gradskog Štaba za vanredne situacije pukovnik policije Milan Vasović, sekretarka za inspekcijske poslove Sonja Božović, sekretar za poslove odbrane, vanrednih situacija, komunikacije i koordinaciju odnosa sa građanima Darko Glavaš i komandant Beogradske vatrogasne brigade major Miloš Majstorović.\n– Najpre želim da izrazim duboko saučešće porodicama tragično nastradalih u ovoj eksploziji. Ljudski životi nemaju cenu, bol ovih porodica je nemerljiv. Članovi Štaba za vanredne situacije su me izveštavali o celom toku akcije, od trenutka incidenta pa sve do trenutnog stanja na terenu. Opštinski štab za vanredne situacije Gradske opštine Grocka održao je zasedanje o zajedničkom obilasku terena i izvršeno je formiranje tri popisne komisije. Ove komisije će izaći na teren i izvršiti sveobuhvatni popis objekata koji su oštećeni u zoni udara, kao i opis oštećenja koja su nastala na objektima – rekao je gradonačelnik Beograda.\nOn je rekao da je doneo naredbu da se u proces uključi Sekretarijat za inspekcijeske poslove Grada Beograda koji će asistirati građevinskim inspektorima Opštine Grocka, jer ova opština nema dovoljan broj inspektora na raspolaganju, a sve u cilju adekvatnog utvrđivanja činjeničnog stanja na terenu i sveobuhvatne pomoći građanima koji su ugroženi ovom nesrećom.\n– Konstatovano je da na tri objekta postoje veća oštećenja i da je više desetina objekata ugroženo gelerima i delovima raketa. To je ono što za sada može da se sagleda – dodao je gradonačelnik.\n– Naložio sam i dodatno angažovanje Sekretarijata za socijalnu zaštitu kako bi se porodicama žrtava uputila adekvatna pomoć, a i Gradska opština Grocka izveštava da će materijalno pomoći porodicama žrtava – naglasio je gradonačelnik.\nOn je dodao da će Gradski štab za vanredne situacije sačiniti izveštaj koji će biti objedinjen sa izveštajem Opštine Grocka, te da će biti kontaktirani i republički organi sa inicijativom da se pomogne ugroženima u sanaciji nastale štete imajući u vidu njene razmere.\n– Kružni put i dalje ostaje zatvoren, pre svega zbog potencijalne opasnosti od novih eksplozija i eventualno zaostalih neeksplodiranih sredstava. Nema mesta panici, ali još jednom apelujem na građane da poštuju sva uputstva službenih lica na terenu, da ne prilaze zoni koja je i dalje pod nadzorom i potencijalno opasna. Takođe, želim da zahvalim svim angažovanim službama, vatrogasnim jedinicama, kao i Hitnoj pomoći, koji su na terenu izložili sebe riziku kako bi došli do svih ugroženih i pružili im odgovarajuću pomoć. Hvala im na brzom, pravovremenom, profesionalnom i humanom pristupu i pomoći našim sugrađanima u najtežim situacijama – zaključio je gradonačelnik Radojičić.


Novosti iz Paladina • Art-Anima\nNovosti iz Paladina\nGoran Skrobonja je na našem forumu objavio nekoliko novih informacija vezanih za dalje planove izdavačke kuće Paladin, ali i za dostupnost njenih izdanja na predstojećim sajmovima knjiga u Sarajevu i Nišu.\nPrema tim informacijama, što se tiče novih knjiga, tokom naredne godine možemo očekivati novo izdanje horor romana Kima Njumena “Anno Dracula”. Ovo dopunjeno i prošireno izdanje bi trebalo da doživi svetsku premijeru tokom maja 2011. godine, a Skrobonja najavljuje mogućnost da srpski prevod iz štamparija izađe čak i nešto ranije.\nTakođe, postoji mogućnost da edicija “Košmar”, rezervisana isključivo za dela iz domena horor žanra, bude bogatija i za neki od naslova američkog pisca Rika Hautale. Pregovori su u toku, a Skrobonja je članovima našeg foruma ponudio mogućnost da se izjasne, koje bi delo ovog horor pisca voleli prvo da pročitaju.\nI na kraju, tu je i obaveštenje za sve ljubitelje fantastike iz Sarajeva i Niša da će izdanja Paladina bti dostupna na predstojećim sajmovima knjiga koji se organizuju u tim gradovima. Paladinovi naslovi moći će da se kupe na štandu Partenona (Sarajevo) i Admiral Books-a (Niš).\nPrevious Beli Put objavio četiri romana Kurta Vonegata\nNext Još dve knjige Megi Stivoter na srpskom


CP: Protiv šovinističke politike Beograda prema Crnogorcima | Autonomija\nCP: Protiv šovinističke politike Beograda prema Crnogorcima\nCrnogorska partija će na izborima nastupiti samostalno\nPrikupljanje potpisa za izbornu listu Crnogorske partije odvija se planiranom dinamikom i ta manjinska stranka će predati 10.000 potpisa do 28. februara, kada i ističe rok za prijavu na izbore, saopštila je danas ta stranka.\nPredsjednik Crnogorske partije Nenad Stevović rekao je da će predstojeći izbori pokazati „bilansni trenutak“ u kome se nalaze „nacionalno odgovorni“ pripadnici crnogorske zajednice u Srbiji. On je poručio da je glas za Crnogorsku partiju glas za ostvarivanje prava koja ustavom i zakonima pripadaju Crnogorcima u Srbiji.\n„To je i glas protiv šovinističko-paternalističkog odnosa zvaničnog Beograda prema crnogorskoj nacionalnoj zajednici koji traje skoro dva veka“, naveo je Stevović.\nSedište Crnogorske partije je u Novom Sadu.


Krivokapić: Izjednačavanjem s Kosovom RS priznaje njegovu nezavisnost - Klix.ba\nKrivokapić: Izjednačavanjem s Kosovom RS priznaje njegovu nezavisnost\n19.2.2008. u 16:21\nPredsjednik Skupštine Crne Gore Ranko Krivokapić izjavio je danas u Banjoj Luci da izjednačavanjem Kosova i Republike Srpske ustvari RS priznaje nezavisnost Kosova.\n"Nisam siguran da će se pomoći Srbiji izjednačavnjem RS-a i Kosova. Reći da RS ima ista prava kao Kosovo bi značilo da RS priznaje pravo Kosova na nezavisnost", rekao je Krivokapić i dodao da se time može upasti u logički potez koji je nerješiv.\n"To nije odluka koja treba brzo da uslijedi", rekao je Krivkopić odgovarajući na pitanje kakav je stav njegove zemlje povodom priznavanja nezavisnosti Kosova te naglasio da će njegova zemlja donositi odluke koje su u njenom interesu, ali i napominjući da postoji put evroatlantskih integracija Crne Gore.\n"Na tom putu mi smo već u jednoj fazi u kojoj nije BiH, a treba da bude, a nije ni Srbija", kazao je Krivokapić podsjetivši da je njegova zemlja potpisla Sporazum o stabilizaciji i pridruživanju s EU, što ih obavezuje da usklađuju politiku s politikom EU.\n"Sačekat ćemo puno usklađivanje politike EU i preuzeti svoj dio obaveza, kao i prava", rekao je predsjednik Skupštine Crne Gore i dodao da je za njegovu zemlju važno da sačuva svoju unutrašnju stabilnost, multietničko društvo i građansku državu.\nRadojičić je, povodom nezavisnosti Kosova, kazao da se ovih dana u RS-u postavlja pitanje da li se tim međunarodnim presedanom ruši međunarodni pravni poredak u kojem je princip teritorijalnog integriteta i suverentiteta međunarodno priznatih država bio superioran u odnosu na ostale.\nNa sastanku u Banjoj Luci je razgovarano i o bilateralnim odnosima Crne Gore i BiH te zaključeno da nema problematičnih političkih pitanja, radi se o dobrim odnosima koji na ekonomskom planu mogu biti još bolji.\nRadojičić je naglasio da je bilo riječi o infrastrukturnim projektima, gdje su najbitnije teme saobraćaj i energetika, a izraženo je očekivanje da će uskoro biti završen put i važna komunikacija Trebinje-Herceg-Novi.\nPostoji interes i za novu prugu na relaciji Nikšić-Čapljina koja ima regionalni karaketer i za saobraćajnicu koja ide jandransko-jonskom transverzalom, gdje bi dionica mogla da ide kroz BiH povezujući Crnu Goru.\nKrivokapić je dodao da njegova zemlja želi dobru regionalnu saradnju i s BiH te da zajedno idu ka Evropskoj uniji.\n"Crna Gora će i dalje biti faktor stabilnosti u regionu i pukušavat će svojim primjerom da doprinese općoj stabilnosti", rekao je predsjednik Skupštine Crne Gore.


Sajam visokog obrazovanja u 27. i 28. aprila po drugi put u Tuzli – Rudarsko Geološko Građevinski Fakultet\nby Administrator · 20. 04. 2017.\nNakon uspješno organizovanog “Sajma visokog obrazovanja 2016“, Tuzlanski sajam i ove godine organizuje ovu sajamsku manifestaciju, koja će 27. i 28. aprila 2017. godine u Tuzli predstaviti veliki broj javnih i privatnih univerziteta i visokih škola sa studijskim odsjecima i usmjerenjima iz cijele Bosne i Hercegovine i regije.\n“Interesovanje visokoškolskih ustanova, ali i samih učenika iz cijelog Tuzlanskog kantona koji će organizovano posjetiti sajamske sadržaje, garant su da će Tuzla u u ta dva sajamska dana biti centar visokog obrazovanja Bosne i Hercegovine. Želja nam je između ostalog da da kroz promociju studijskih programa, njihovog kvaliteta i koncepta, maturantima i njihovim roditeljima pomogneno u donošenju važne životne odluke, a to je šta i kako studirati”, rekao nam je Zlatko Alidžanović, predsjednik Uprave Tuzlanskog sajma.\nPored izlagačkog dijela, centralni programski sadržaja Sajma visokog obrazovanja bit će Okrugli stol pod nazivom “Visoko obrazovanje i zapošljavanje“, koji će okupiti eminetne stručnjake iz organizacija i institucija koje su direktno vezane za visoko obrazovanje u BiH.Sajam će biti smješten u tri izlagačka paviljona Hotela Tuzla i bit će otvoren u periodu od 10. do 17. sati.\nRGGF učestvuje na Sajmu sa promocijom svojih aktivnosti i studijskih programa.\nPublikovana Monografija 45 godina Geološkog odsjeka 1973-2018.


Gotovo 90 miliona ljudi u EU živi u zgradama koje ozbiljno utiču na dobrobit stanovnika tih zgrada - Dijalog.net\nNaslovna Politika Evropska unija Gotovo 90 miliona ljudi u EU živi u zgradama koje ozbiljno utiču na dobrobit stanovnika tih zgrada\nGotovo 90 miliona ljudi u EU živi u zgradama koje ozbiljno utiču na dobrobit stanovnika tih zgrada\nBrisel, 27.decembar 2018. – Većina zgrada u Evropi starija je od 40 godina i u velikoj meri ne zadovoljava potrebe.\nSlaba izolacija, krovovi koji prokišnjavaju, vlaga, loše prirodno osvetljenje i neefikasna kontrola temperature ozbiljno utiču na dobrobit stanovnika tih zgrada.\nA u takvim neodgovarajućim uslovima živi jedan od šest stanovnika Evrope, ili gotovo 90 miliona ljudi.\nDve trećine svih zgrada staro je više od četiri decenije i svega oko 10% bi moglo da dobije certifikat A ili B o energetskim svojstvima nekretnina. Trenutno, taj problem se ne rešava dovoljno efikasno pošto godišnja stopa obnavljanja zgrada ne premašuje dva odsto.\nRazlozi su uglavnom nepostojanje odgovarajućih podsticaja za obnovu, ne-finansijske prepreke i odsustvo svesti o prednostima renoviranja zgrada, navodi se u studiji Barometar zdravog doma (Healthy Homes Barometer).\nUz upozorenje da se predgrađa često zanemaruju kada se na dnevni red stavlja pitanje zdravlja stanovanja, u studiji je upućen poziv vladama zemalja EU i industriji da se "posvete potrebama i prednostima koje karakterišu te rastuće zajednice", prenosi Euractiv.\nPredhodno Genetske manipulacije nesaglediva opasnost za biodiverzitet\nSledeće Neophodan politički sporazum u EU za uspostavljanje evropskog statuta nevladinih organizacija\nTop Tags Pravosuđe Politika Civilno društvo mladi Evropska komisija OCD Društvo Srbija i Evropska unija Vlada Republike Srbije mediji evropske integracije konkurs vladavina prava Evropska unija lokalna samouprava


Termoelektrane „Nikola Tesla" u sistemu „Elektroprivrede Srbije" su uspostavile i primenile četiri međunarodna standarda: ISO 9001, ISO 14001, OHSAS 18001 i ISO 50001.\nSertifikat za sistem menadžmenta kvalitetom (QMS), prema zahtevima standarda ISO 9001, dobijen je 2005. i na svake tri godine se vrši sertifikaciona provera i produžava njegova važnost.\nSertifikat za sistem upravljanja zaštitom životne sredine (EMS), prema zahtevima standarda ISO 14001:2004, dobijen je 2008. Resertifikacija se vrši svake treće godine. Uspostavljanjem ovog sistema i aktivnostima koje je Ogranak TENT preduzeo i preduzima na očuvanju životne sredine, pokazuje da je privržen smanjenju negativnog uticaja na životnu sredinu i poštovanju svih relevantnih zakonskih propisa iz ove oblasti.\nSertifikat za sistem upravljanja zaštitom zdravlja i bezbednošću na radu (OHSAS), prema zahtevima standarda OHSAS 18001:2007, dobijen je u julu 2010. Uvođenjem ovog sistema TENT je pokazao koliku važnost pridaje zaštiti zdravlja i bezbednosti svojih zaposlenih. Resertifikacija standarda OHSAS se obavlja svake treće godine.\nSertifikat za sistem menadžmenta energijom (EnMS) prema standardu ISO 50001 dodeljen je ogranku TENT JP "Elektroprivreda Srbije" 2018. godine. Ogranak TENT je time pokazao da se, uporedo sa obezbeđivanjem pouzdane i kontinuirane proizvodnje, uspešno bavi energetskom efikasnošću i uštedom energije. Resertifikacija je svake treće godine.\nSva četiri sistema u Ogranku TENT objedinjena su u integrisani sistem menadžmenta. U skladu sa usvojenom Politikom integrisanog sistema menadžmenta i zahtevima standarda ISO 9001, ISO 14001, OHSAS 18001 i ISO 50001, TENT nastoji da uspostavljene sisteme menadžmenta stalno unapređuje, a dokaz za to su uspešni rezultati koje postiže i priznanja koja dobija.


Moguće nove mere iz Prištine: Spremne sankcije i za vozila\nBeta 12. januara 2019. 17:25\nZamenik kosovskog ministra unutrašnjih poslova Izmi Zeka rekao je da osim takse od 100 odsto na uvoz proizvoda iz Srbije i Bosne i Hercegovine, Kosovo treba da uvede sankcije, odnosno mere i protiv vozila iz Srbije.\nIz Prištine je poslednjih nedelja bilo glasova koji su pozivali ili se obavezivali na ukidanje taksi od 100 odsto na uvoz robe iz Srbije, koja je paralisala proces dijaloga izmedju Beograda i Prištine.\n„Kategorički smatram, da, u ovom trenutku, treba uvesti mere i za vozila. Već smo pripremili svu potrebnu dokumentaciju za zabranu saobraćaja vozila iz Srbije. Ovo je recipročna mera na ponašanje Srbije prema kosovskim gradjanima,“ rekao je za Economia Online drugi čovek kosovskog MUP-a, iz partije kosovskog predsednika Hašima Tačija, pišu kosovski mediji.\nOn je rekao da želi da pokaže Srbiji, „ne samo po ovomo pitanju, već u svim segmentima života, da je Kosovo država koja sama odlučuje o svojim potezima“.\n„Mada ja nisam od onih koji kažu ‘nikada’, jer u politici se stvari stalno menjaju. I pored toga što se naši interesi menjaju, oni ostaju u liniji sa američkom državom i naravno, ja zagovaram američki senzibilitet i sa njima ćemo i odlučiti o narednim koracima“, poručio je Zeka, prenosi Kossev.\nVlada Kosova je juče odložila glasanje o predlogu da se roba iz Srbije i BiH koja je na teritoriju Kosova ušla pre ili tačno 21. novembra, kada je doneta odluka o uvodjenju takse od 100, oslobodi ove mere.\nToooooo! Tako treba! Kada udara sila Srbu su cicamace. Srbi će i to da istrpe i da pokažu da nas ništa ne može izbaciti iz nirvane.


RTCG - Radio Televizija Crne Gore - Nacionalni javni servis :: Zdravlje :: Besplatno će mjeriti šećer u krvi i pritisak\nU KCCG 28. 09. 2017. 22:36 >> 22:06 0\nBesplatno će mjeriti šećer u krvi i pritisak\nPovodom obilježavanja Svjetskog dana scra, medicinsko osoblje Klinike za bolesti srca, uz podršku farmaceutske kompanije „Hemofarm”, svim zainteresovanim građanima će sjutra, 29. septembra u periodu od 9 do 11 sati, mjeriti šećer u krvi i krvni pritisak.\nTakođe će davati savjete iz prevencije kardiovaskularnih oboljenja na punktu koji će za tu priliku biti postavljen na Poliklinici Klničkog centra Crne Gore.\nIstim povodom u organiaciji Udruženja kardiologa Crne Gore i Udruženja kardiologa Srbije sjutra će početi dvodnevni stručni skup u hotelu „Mediteran” u Bečićima. Na stručnom skupu biće obrađivane teme iz prevencije kardiovaskularnih oboljenja, akutnog koronarnog sindroma i hipertenzije kao najmasovnije nezarazne epidemije.\nU Poliklinici kutije za primjedbe i pohvale\nGodišnje ostave dvije do tri bebe\nNa Klinici za ortopediju i najsloženije operacije\n30. 12. 2018. 1\nMarković: Zdravstvena zaštita biće kao u Evropi\n25. 12. 2018. 13


SUKOB SNSD-a I PDP-a: Ko i pod kojim uslovima će sarađivati sa SDA? | Slobodna Bosna\nVećina parlamentarnih stranaka u RS ocijenila je kao neprihvatljivu SDA Deklaraciju, u kojoj se, između ostalog, navodi da je primarni i dugoročni cilj ove stranke usvajanje ustava ...\n... kojim bi BiH bila definisana kao demokratska, regionalizovana, pravna i socijalna država pod nazivom “republika BiH”.\nOsim oštrih osuda upućenih na račun spornog dokumenta i konstatacija da je dejtonsko uređenje jedino moguće za BiH, politički zvaničnici iz RS otvorili su polemiku o tome koja stranka iz ovog entiteta će sarađivati sa SDA-om u budućnosti.\nČlan Predsjedništva BiH i predsjednik SNSD-a Milorad Dodik pozvao je juče predstavnike svih političkih partija i nevladinih organizacija u RS da se okupe i odbiju bilo kakvu mogućnost razgovora o Programskoj deklaraciji SDA, koja predviđa "republiku BiH".\nKako je kazao prijedlog će biti upućen i NSRS da se izjasni u vezi sa tim, ali i da se pokaže konsenzus, te da se olako ne prihvataju stavovi koji dolaze iz Sarajeva.\nPotpuno neprihvatljivom i krajnje kontroverznom Deklaraciju SDA ocijenio je i predsjednik PDP-a i poslanik ove stranke u Parlamentu BiH Branislav Borenović.\n"Sa ovom deklaracijom SDA sebe trajno isključuje iz potencijalnih koalicija sa svakom partijom/strankom iz RS koja drži do Dejtonskog sporazuma i koja poštuje ustavno uređenja ove zemlje", poručio je Borenović.\nNjegov stranački kolega i bivši član Predsjedništva BiH Mladen Ivanić istakao je da je SDA deklaracijom pokazala šta joj je cilj, a to je BiH bez entiteta i RS.\n"Mislim da bi većina partija iz RS trebalo da im stavi do znanja da im SDA nije partner dok to ne promijeni", rekao je, između ostalog, Ivanić.\nDa SNSD podržava stav počasnog predsjednika PDP Mladena Ivanića da ne treba sarađivati sa SDA, potvrdio je portparol vodeće stranke u RS Radovan Kovačević, ali je dodao da je to pod uslovom da je kadar PDP-a i koalicije već izašao iz Savjeta ministara i više ne sjede tamo sa članovima SDA.\n"Ukoliko to nisu uradili, nema nikakve potrebe da nama drže lekcije jer je veoma licemjerno istovremeno biti sa SDA u Savjetu ministara i primati nekoliko enormnih plata, a drugima govoriti o tome da se ne treba sarađivati sa SDA", istakao je Kovačević.\nOn je ponovio da SNSD podržava stav da se sa SDA ne sarađuje i poziva sve političke stranke u RS da zajedno zauzmu takav stav i da jasno ukažu da je SDA faktor nestabilnosti u dejtonskoj BiH, ali i u cijelom regionu.\n"Preduslov da bi se to dogodilo jeste da kadar iz SDS i PDP napusti tehnički mandat Savjeta ministara i na taj način jasno ukažu na sramno antidejtonsko djelovanje SDA", rekao je Kovačević.


Marej: Biće veliko iznenađenje ako pobijedim Novaka – mojKontakt portal – Radio Televizija Kontakt\n“Biće izuzetno teško. Moraću da se dobro mentalno pripremim za sve izazove ako želim da pobijedim. Novak ovde ima fantastičan rekord, voli da igra i odgovaraju mu uslovi na ovom terenu. Biće veliko iznenađenje ako uspijem da pobijedim sutra”, rekao je Marej za zvanični sajt Australijan opena.\n“Pobjedio me je u poslednjih četiri ili pet susreta, možda sam dobio samo jedan set u tim mečevima. Igrao sam par puta u završnici prošle sezone i izgubio veoma ubjedljivo. Ako bi došao u situaciju da pobijedim, bila bi to velika promjena. Ne kažem da nije moguće, već da će biti veoma teško”, rekao je Marej.\n“Zalažemo se da svi igrači imaju jednake uslove. Ipak, postoji podatak da je teniser koji je igrao dugo polufinale osvojio titulu u poslednjih šest – sedam godina, pa procijenite sami ko je u prednosti. Obično ste favorit kad imate više dana da se odmorite, ali Novak se u poslednjih nekoliko godina oporavljao poslije meča izuzetno dobro, ne znam ni ja kako, dok sam ja jedva hodao par dana poslije našeg meča”, rekao je Marej.\nFinale Australijan opena u muškoj konkurenciji na programu je sutra ujutro od 9.30 sati po srednjeevropskom vremenu, javlja Tanjug.


Direktna banka - Blic Online\nSavremeno doba iz korena menja tokove svakodnevnog života, a digitalne tehnologije uselile su se u sve segmente, ubrzavajući tempo do te mere da nam se ponekad zavrti u glavi.\nLeto je pravo vreme da se posvetite planiranim aktivnostima koje, zbog nedostatka vremena, odlažete cele godine. Tokom letnjih meseci tempo se usporava, obim posla je uglavnom manji, a i sezona godišnjih odmora otvara prostor za brojne mogućnosti kao što su realizacija liste želja koju ste pravili tokom zime ili renoviranje i sređivanje prostora u kome stanujete. Roditelji već razmišljaju i o nabavci knjiga i svega što je potrebno za predstojeću školsku godinu, a na shopping listama neretko se nađe i tehnika.\nPovodom Evropske nedelje novca koja traje od 25. do 29. marta, Direktna Banka je organizovala edukativne seminare "Direktno do posla – saznajte kako" za studente Pravnog i Ekonomskog fakulteta Univerziteta u Kragujevcu, kao i đake srednje Ekonomske škole u istom gradu.\nDirektna Banka AD Kragujevac saopštila je večeras da je zaključila ugovor o kupovini Piraeus Banke AD Beograd.


NOVI ZAKON Moći ćemo da zamrzavamo jajne ćelije, POKLANJAMO I UVOZIMO EMBRIONE - Bebiron.net - Kompletan vodič za trudnice, porodilje i roditelje.\nOvo su samo neka od predloga predviđenih novim Zakonom o postupcima biomedicinski potpomognutog oplođenja koji će se danas naći na skupštinskoj proceduri.\nZamrzavanjem ćelija povećava se verovatnoća za trudnoćom a samim tim i pojeftinuje postupak lečenja neplodnosti. Ovaj postupak moći će da koristi proširen krug osoba, koje mogu da učestvuju i u postupku BMPO. Pored supružnika, vanbračnih partnera, kao i same žene koja ispunjava zakonom propisane uslove, pravo na BMPO imaće i poslovno sposobne žene, odnosno muškarci koji su upotrebu svojih reproduktivnih ćelija odložili zbog postojanja mogućnosti smanjenja ili gubitka reproduktivne funkcije.\nOmogućiti sebi da kasnije postanu roditelji\nMoći ćemo da poklonimo embrione i strancima\nLjudi koji žele da poklone embion nekom u inostranstvu takođe će to moći da urade.\nNovine Zakona o transfuzijskoj medicini, koji će se takođe naći danas pred poslanicima je učestvovanje lekara specijaliste transfuziologa u proces lečenja svakog pacijenta. Time će se pre svega racionalnije upotrebljavati krv i komponente krvi, kao i u znatnoj meri smanjiti broj komplikacija, broj ozbiljnih neželjenih događaja i reakcija koje mogu nastati kao posledica primene krvi i komponenata krvi.


Ovaj članak opisuje sintaksu formule i korišćenje formule PROPER u Microsoft Excel.\nSintaksa funkcije PROPER ima sledeće argumente:\nTekst Obavezno. Tekst pod znacima navoda, formula koja daje tekst ili referenca na ćeliju koja sadrži tekst u kojem bi početna slova reči trebalo pretvoriti u velika.\nOdgovarajuća veličina slova niske u ćeliji A2.\nOdgovarajuća veličina slova niske u ćeliji A3.\nOdgovarajuća veličina slova niske u ćeliji A4.